Kenapa Tiba-tiba Rasa Badan Jadi Lebih Kecil?

Pernahkah anda menonton filem Alice in Wonderland? Bilamana Alice keliru melihat dirinya menjadi lebih kecil daripada sepatutnya, dan melihat objek yang bersaiz kecil menjadi lebih besar. Agak-agak, adakah anda berasa teruja jika berada di dalam dunia Alice tersebut ataupun sebaliknya? Inilah yang disebut sebagai sindrom AWS.

Sindrom AWS

Ada satu kondisi kesihatan yang dinamakan sempena nama Alice tersebut. Boleh teka apakah ia? Kondisi tersebut ialah sindrom Alice in Wonderland atau singkatannya AWS. Sepertimana nama yang diberikan kepada jenis sindrom ini, ia adalah satu keadaan dimana seseorang individu mengalami persepsi yang menyimpang dan disorientasi.

Kata mudahnya, seseorang itu mengalami kekeliruan atau bingung dengan keadaan yang berlaku di sekelilingnya. Ia adalah satu keadaan penyakit yang jarang berlaku dan ia hanya bersifat sementara.

Adakah sindrom AWS ia dianggap sebagai halusinasi?

Tidak. Episod seperti ini yang dialami oleh seseorang individu bukanlah disebabkan oleh halusinasi atau
masa
lah pada mata. Sindrom AWS adalah disebabkan oleh perubahan mengenai bagaimana otak anda merasakan persekitaran di sekeliling anda dan bagaimana anda melihat sesuatu.

Jika anda mengalami AWS ini, ia boleh menjejaskan
beberapa deria anda seperti penglihatan
, sentuhan dan pendengaran. Anda juga tidak boleh mengagak masa yang sedang dilalui kerana masa mungkin bergerak lebih pantas atau perlahan pada pandangan anda berbanding sebaliknya.

Dikenalpasti mirip dengan karakter Alice

AWS juga dikenali sebagai sindrom Todd berdasarkan nama seorang individu yang mula mengenalpasti sindrom ini. Ia mula dikenalpasti oleh seorang pakar psikiatri British yang bernama Dr. John Todd pada tahun 1950 an. Beliau telah mengenalpasti simptom bagi sindrom ini dan mendapati sindrom ini sangat mirip dengan karakter Alice dalam novel tulisan Lewis Carroll, “Alice’s Adventures in Wonderland.”

Bagaimana sindrom AWS terjadi?

Apa yang sedang berlaku pada seseorang individu mungkin tidak sama dengan individu lain. Ia boleh berlaku dalam tempoh beberapa minit dan boleh juga berlaku sehingga setengah jam. Semasa dalam tempoh tersebut, anda mungkin akan mengalami beberapa simptom seperti:

#1. Migrain

Mereka yang mengalami AWS akan
cenderung untuk mengalami migrain
. Sesetengah penyelidik berpendapat bahawa AWS adalah sejenis aura. Ada yang berpendapat bahawa AWS adalah subjenis migrain yang jarang berlaku.

#2. Salah tafsir saiz

Mikropsia adalah satu sensasi yang dirasakan bahawa tubuh atau objek di sekeliling anda menjadi mengecil. Makropsia pula adalah sensasi yang merasakan bahawa tubuh dan objek di sekeliling menjadi lebih besar. Kedua-dua sensasi ini adalah sesuatu yang biasa dialami ketika sindrom AWS.

#3. Salah tafsir persepsi

Sekiranya anda merasakan objek di sekitar anda berada lebih hampir dengan anda berbanding keadaan sebenar objek tersebut, ini bermakna anda sedang mengalami pelopsia. Keadaan yang berlawanan bagi situasi ini pula dipanggil sebagai teleopsia.

#4. Salah tafsir masa

Mereka yang sedang mengalami sindrom AWS akan hilang rasa anggaran terhadap masa. Mereka mungkin merasakan bahawa masa sedang bergerak lebih pantas atau lebih perlahan daripada sepatutnya.

#5. Salah tafsir bunyi

Ketika mengalami AWS, setiap bunyi yang terjadi walaupun ia sebenarnya agak senyap, akan kedengaran sangat kuat dan mengganggu.

#6. Hilang kawalan terhadap anggota badan atau hilang koordinasi

Simptom ini berlaku apabila
otot-otot
 dirasakan seperti bergerak secara sendiri. Anda berasa seperti anda tidak mengawal pergerakan anggota tubuh badan anda.

Apakah penyebab kepada terjadinya sindrom AWS?

Tidak terdapat penyebab jelas yang menyebabkan kejadian sindrom AWS ini. Walau bagaimanapun, para penyelidik percaya bahawa aktiviti elektrik luar biasa yang berlaku di dalam
otak
 telah menyebabkan aliran darah yang tidak normal ke bahagian
otak
 yang memproses persepsi persekitaran dan visual anda. Aktiviti elektrik luar biasa ini dipercayai telah menyebabkan simptom-simptom AWS.

Walaupun masih banyak kajian diperlukan bagi mengkaji penyebab sebenar AWS, migrain telah dianggap sebagai penyebab utama bagi AWS dalam kalangan individu dewasa. Jangkitan pula adalah penyebab utama sindrom AWS dalam kalangan kanak-kanak. Terdapat juga penyebab-penyebab sindrom AWS yang lain seperti stres, ubat batuk, sawan,
strok dan tumor pada otak
.

Sekiranya anda mendapati bahawa anda sedang mengalami simptom-simptom seperti di atas, jangan risau kerana AWS hanya bersifat sementara. Cuba berehat sebentar atau tidur bagi menenangkan tubuh badan anda. Kini anda sudah tahu bahawa apa yang pernah alami dahulu merupakan sindrom AWS. Sekurang-kurangnya dapat juga merasai apa yang Alice alami, cuma bukan di Wonderland sahaja.


Takut Rosak Diet? Ikut 5 Cara Ini Untuk Kekal Langsing Semasa Tahun Baru Cina!

Apabila tiba musim perayaan, pastinya ia juga seperti satu pesta makanan. Sebagai contoh, ketika sambutan Tahun Baru Cina, pelbagai hidangan seperti
Yee Sang
,
dumpling
 atau kuih bakul akan disediakan. Namun, hidangan-hidangan yang tinggi kalori seperti ini pastinya merosakkan cara berdiet anda.
Jangan risau, ikut sahaja cara kekal kurus semasa Tahun Baru Cina yang kami kongsikan di sini.

Tahun Baru Cina, sambutan signifikan masyarakat Tionghua

Bagi masyarakat Cina, perayaan
sambutan Tahun Baru Cina
 boleh dikatakan sebagai perayaan yang terbesar dan terpenting setiap tahun.

Boleh dikatakan kesemua ahli keluarga akan kembali ke kampung halaman untuk berkumpul sesama mereka dan menyambutnya bersama.

Acara yang paling penting semestinya acara makan besar atau makan malam besar sebelum keesokan hari tahun baru.

Semasa acara ini, pelbagai hidangan akan disediakan dan
Yee Sang
 akan menjadi hidangan utama pada waktu ini.

Jadi, ramai yang mungkin akan makan secara berlebihan disebabkan tidak mengetahui jumlah kalori sebenar bagi setiap jenis makanan tersebut.

Mari kita lihat, berapakah kalori bagi setiap hidangan makanan seperti
Yee Sang
 ini.

Ini jumlah kalori bagi setiap hidangan klasik Tahun Baru Cina

Seperti Hari Raya Aidilfitri, sambutan Tahun Baru Cina juga mempunyai hidangan tradisinya yang tersendiri.

Berikut merupakan antara jenis hidangan popular ketika Tahun Baru Cina berserta dengan jumlah kalori bagi setiap hidangan:

Yee Sang
: 60 kcal bagi setiap 40 gram / dua sudu

Ayam panggang: 100 kcal bagi dua ketul ayam

Itik panggang: 110 kcal bagi dua ketul itik

Mi panjang umur (
Cheong Sow Mien
): 100 kcal bagi setiap dua sudu

Sayur campur reneh (
Luo Han Zhai
): 95 kcal bagi setiap dua sudu

Tempura udang: 120 kcal bagi setiap tiga ekor udang

Bebola pulut (
Tang Yuan
): 100 kcal bagi setiap mangkuk yang mengandungi tujuh biji bebola berserta sirap

Kuih bakul (
Nian Gao
): 690 kcal bagi setiap biji kuih

Cucur kuih bakul: 220 kcal bagi setiap satu biji

Kek lobak putih: 160 kcal bagi setiap potong

Bagi jenis makanan yang tinggi penggunaan gula dalam penyediaannya, semestinya
 jumlah kalori
yang dimiliki adalah lebih tinggi.

Ini boleh dilihat melalui hidangan pencuci mulut seperti kuih bakul.

Jika kalori yang diambil ini tidak dikawal semasa sambutan Tahun Baru Cina, maka cara berdiet anda selama ini mungkin akan menjadi sia-sia.

Ini cara berdiet atau cara kekal kurus semasa Tahun Baru Cina

Bayangkan anda sedang berdiet dan perlu patuh dengan tuntutan diet anda.

Tiba-tiba, rakan atau jiran anda menjemput anda untuk hadir ke jamuan Tahun Baru Cina di rumahnya.

Adakah anda akan hadir atau ragu-ragu kerana memikirkan
kesan makan banyak
semasa sedang berdiet?

Tak perlu risau, anda masih boleh hadir ke jamuan tersebut dan menikmati hidangan di sana.

Namun, anda mesti mengikuti cara kekal kurus yang disenaraikan ini agar anda masih boleh mengekalkan berat badan anda:

Cara berdiet 1: Kawal saiz hidangan

Walaupun dihidangkan dengan pelbagai jenis makanan, anda masih perlu
mengawal saiz pengambilannya.

Tidak salah untuk merasa setiap hidangan, tetapi sila kawal saiz hidangan yang anda ingin makan.

Gunakan mangkuk berbanding pinggan bagi membantu anda mengawal saiz makanan anda.

Cara kekal kurus 2: Pilih salah satu, minuman manis atau pencuci mulut

Salah satu cara yang paling berkesan untuk mengurangkan pengambilan gula adalah melalui pilihan makanan.

Hanya pilih sama ada anda ingin minum minuman manis atau menikmati
pencuci mulut.

Cara ini boleh mengurangkan pengambilan gula dan jumlah kalori ketika jamuan.

Cara berdiet 3: Minum banyak air kosong

Air kosong tidak mempunyai sebarang kalori. Oleh itu, ia merupakan pilihan yang amat baik di saat anda menjamah pelbagai jenis hidangan lain yang tinggi kalori.

Sekurang-kurangnya, air kosong boleh membantu anda kekal hidrat tanpa menaikkan jumlah kalori.

Cara kekal kurus 4: Makan sebelum hadir jamuan

Kebanyakan daripada kita gemar membiarkan perut kosong dengan niat untuk makan sebanyak mungkin ketika jamuan perayaan.

Ini bukanlah tabiat yang baik jika anda mahu amalkan cara kekal kurus yang berterusan.

Anda dinasihatkan untuk makan terlebih dahulu sebelum hadir ke jamuan Tahun Baru Cina.

Dengan cara ini, anda masih berasa kenyang dan hanya akan makan sedikit ketika hadir di jamuan rakan atau jiran anda.

Cara berdiet 5: Pilih jenis makanan rendah kalori

Untuk mengurangkan pengambilan kalori, pilihlah jenis hidangan yang lebih rendah kalori berbanding yang lain.

Antaranya buah-buahan, hidangan yang kurang berminyak atau hidangan yang kurang menggunakan lemak atau santan kelapa.

Baca juga:

Nak Tahu Berapa Jumlah Kalori Minimum Guna Setiap Hari? Jom Kira BMR Anda Di Sini!

Psssttt.. Ini Rahsia Nak Kurus! Jaga Pengambilan KALORI Harian, Ikut Cara Ini Pasti Jadi

Kekalkan tradisi tanpa korbankan diri

Kita sering membayangkan bahawa kita mesti makan dengan banyak ketika hadir jamuan sesuatu perayaan.

Namun, tabiat ini mestilah dihentikan. Kita masih boleh menikmati sambutan perayaan seperti Tahun Baru Cina seperti biasa, tanpa perlu makan berlebihan.

Ingatlah, makan secara berlebihan boleh meningkatkan risiko obesiti, sekali gus meningkatkan risiko penyakit kronik yang lain.

Jadikan tahun baru ini sebagai tahun yang lebih baik berbanding tahun yang lalu.


Hati-Hati Makanan Pedas Boleh Memberi Risiko Pada Ibu Hamil, Jika Boleh Jangan Berlebihan!

Bahayakah pengambilan makanan pedas untuk ibu hamil?

Ibu hamil kebiasaannya akan mengalami keadaan mereka ingin makan sesuatu jenis makanan.

Keadaan ini dinamakan mengidam. Antara contoh makanan yang selalu ibu hamil mengidam adalah coklat dan ais krim. Ada juga ibu hamil yang mengidam makanan pedas.

 Namun begitu, ada yang mengatakan makanan pedas sebenarnya tidak bagus untuk ibu hamil kerana akan memberi kesan buruk terhadap
perkembangan anak
 dalam kandungan.

Adakah penyataan ini benar atau sekadar mitos?

Untuk mendapatkan lebih banyak info tentang Kehamilan, sila dapatkannya
di sini.

Makanan pedas untuk ibu hamil beri kesan kepada kandungan?

Sebenarnya makanan pedas tidak memberi apa-apa kesan terhadap kandungan anda.

Makanan pedas merupakan antara jenis makanan yang boleh dirasai oleh bayi dalam kandungan anda kerana secebis daripada amaun makanan pedas boleh memasuki
cecair amniotik
yang terdapat dalam rahim ibu.

Bayi dalam kandungan anda juga mungkin akan menyukai rasa tersebut.

Menurut Linda Bartoshuk yang merupakan pengkaji dari University of Florida, bayi yang terdedah kepada pelbagai jenis rasa ketika berada
dalam kandungan
 ibu cenderung untuk mudah menerima pelbagai rasa baharu.

Selain makanan pedas, makanan yang boleh memasuki cecair amniotik atau susu ibu adalah vanila, lobak,
bawang putih
 dan daun pudina.

Masukkan jenis-jenis makanan ini di dalam diet anda sekiranya anda ingin anak dalam kandungan anda turut merasai makanan yang dimakan oleh anda.

Baca juga:

Makanan pedas untuk ibu hamil: Kesannya kepada bakal ibu?

Umum mempercayai ibu hamil perlu mengelak daripada memakan makanan pedas kerana boleh mengakibatkan kenaikan suhu badan.

Ada juga yang mengatakan bahawa makan makanan pedas boleh mengakibatkan kekejangan pada perut yang akan membawa kepada kelahiran
bayi pramatang
 atau keguguran.

Namun begitu, tiada fakta saintifik yang menyokong penyataan ini.

Kebanyakan
ibu mengandung
 yang mengambil makanan pedas dalam diet mereka terutamanya individu berbangsa Thailand dan India tidak pernah melaporkan apa-apa masalah kehamilan seperti yang dinyatakan.

Walaupun tidak memberi kesan negatif terhadap kehamilan anda, makanan pedas mengakibatkan ketidakselesaan pada badan anda.

Makanan pedas merupakan
penyebab utama pedih ulu hati
 dan refluks asid.

Pedih ulu hati sangat biasa terjadi ketika
trimester terakhir
 kehamilan anda kerana bayi anda yang semakin membesar akan menolak asid dalam perut anda sehingga ke esofagus.

Oleh itu, ibu hamil perlu mengelakkan diri mereka daripada memakan makanan pedas bagi mengelak refluks asid ini.

Pun begitu, sains juga membuktikan bahawa makanan pedas turut memberi kesan yang positif kepada individu. Antaranya:

Umur lebih panjang

Sukar untuk gemuk

Mengurangkan kesakitan

Mengurangkan ketidakselesaan

Menghalang
infeksi virus
dan bakteria

Kesimpulan

Perkara yang paling penting untuk dilakukan untuk kekal sihat adalah mengamalkan diet pemakanan yang seimbang dan elakkan diri daripada makanan yang mendatangkan ketidakselesaan kepada anda.

S
ebaiknya, berhubunglah dengan doktor anda untuk mendapatkan nasihat berkenaan
diet pemakanan
 yang terbaik untuk anda dan anak anda.


Penggaris Mata Serlah Kecantikan... Tapi Hati-hati, Silap Gaya Pakai Boleh Terkena Jangkitan!

Bagi kebanyakan wanita,
eyeliner
 sudah dianggap sebagai alatan ‘ruji’ dalam aplikasi solekan. Digunakan untuk menambahkan definisi pada kontur mata, ia juga hadir dalam pelbagai bentuk dan warna. Tapi, benarkah memakai
eyeliner
sebenarnya berbahaya untuk kesihatan mata?

Semasa sedang fokus menggunakan maskara dan penggaris mata,
risiko jangkitan yang berupaya dipicu oleh produk kecantikan
 kegemaran anda ini mungkin tidak akan terlintas di fikiran.

Namun tahukah anda, wujudnya ‘sarang’ bakteria dan kulat tersembunyi di sebalik alat solek mata itu? Ngerinya!

Tenang dulu, perkongsian ini bukan bertujuan untuk memangkah penggunaan penggaris mata atau yang sewaktu dengannya…

Secara ringkasnya, memakai
eyeliner
dengan kaedah yang betul dan pengamalan teknik kebersihan yang baik, memainkan peranan penting dalam mencegah potensi jangkitan mata!

Ingin tahu dengan lebih lanjut? Teruskan pembacaan!

Untuk mendapatkan lebih banyak info tentang Kesihatan Mata, sila dapatkannya
di sini.

Tip-tip keselamatan solekan mata

#1 Pilih produk yang selamat dan berkualiti tinggi

Solekan mata yang selamat bermula dengan produk dibeli dan bahan-bahan yang terkandung di dalamnya.

Tisu pada kelopak mata kita sebenarnya adalah yang kedua
 ternipis dan sangat sensitif berbanding kulit di bahagian badan lain.

Menurut pakar, elakkan daripada memakai
eyeliner
dan maskara yang bersifat kalis air kerana ia sukar dicuci.

Jika tidak dibersihkan dengan betul, ia berupaya merengsakan kawasan mata lantas memicu jangkitan!

Periksa juga faktor alergen dalam bahan solek, ia selalunya terdiri daripada bahan pengawet seperti
formaldehyde
,
parabens
,
Balsam of Peru
 atau logam berat seperti nikel dan krom.

Sekiranya anda mengalami reaksi alergi, segera cuci kesan solekan dan gunakan kompres sejuk untuk mengecutkan pembengkakan.

#2 Mengaplikasi solekan dengan berhati-hati

Ketika mengenakan penggaris mata, pastikan untuk menghindari garis di bahagian dalam kelopak mata
(waterline).

Menurut Dr. Ritesh Patel, Pakar Optometris di
 See & Be Seen Eyecare
 di Toronto, apa sahaja yang diletakkan di sepanjang bulu mata atau garis kelopak mata berisiko untuk masuk ke dalam mata.

Selain itu, tip menggunakan pengepit bulu mata pula, kepitkan bulu mata terlebih dahulu sebelum
memakai maskara agar ia kekal bersih.

Elak gunakan pengepit bulu mata yang diperbuat daripada nikel jika anda sensitif terhadap logam berat.

#3 Buang alat solek mata selepas 3 bulan

Ya, perihal ini sering kali terlepas pandang, namun pemakaian
makeup
mata yang berusia lebih daripada jangka hayat dikatakan berupaya menyebabkan jangkitan!

Saranan pakar, jika kalian tidak pasti dengan jangka hayat suatu produk kosmetik,
pastikan untuk menyingkirkannya selepas 3 bulan penggunaan.

Penggunaan alat solek yang sudah
expired
hanya akan meningkatkan kemungkinan bakteria atau kulat untuk terbentuk.

Lebih-lebih lagi jika dipakai secara langsung ke kawasan mata, maka tidak mustahil untuk kalian
mengalami jangkitan mata yang serius!

Salah satu kaedah yang sangat mudah diamalkan untuk mengingatkan diri akan jangka hayat suatu produk, letakkan label tarikh pembelian dan anggaran waktu ia harus dibuang.

Senang saja, kan?

#4 Mata sensitif memerlukan kosmetik
hypoallergenic

Jika anda sememangnya mempunyai sejarah alahan atau mata yang sensitif, pakar menyarankan untuk menggunakan alat solek mata yang bersifat
hypoallergenic
agar risiko kerengsaan dapat dielakkan.

Hypoallergenic
, juga sinonim dengan ‘di bawah purata’ atau ‘kurang’ alergenik, bermaksud bahawa bahan tersebut dipercayai hanya akan
menyebabkan reaksi alergi yang lebih sedikit berbanding produk lain.

Saat memilih alat solek, perhatikan label dengan teliti untuk mengenal pasti produk yang dicipta khas bagi mata sensitif.

Dengan lambakan jenama solekan di pasaran, anda pasti boleh mendapatkan kosmetik yang selamat, bebas alergen dan
hypoallergenic.

#5 Elakkan berkongsi alat solek!

Ya, selepas sudah berbelanja besar membeli produk kosmetik terbaharu, anda pastinya ingin berkongsi memakainya dengan rakan atau ahli keluarga, kan?

Tetapi, perlu kalian fahami, apabila
berkongsi alat solek, ia bermaksud anda turut berkongsi bakteria!

Perihal ini mungkin tidak menjadi masalah, sehinggalah anda dan rakan mengalami jangkitan yang sama.

Oleh itu untuk mengelakkan perkara sebegini terjadi, adalah disarankan untuk tidak sesekali berkongsi alat solek, terutamanya
makeup
 mata seperti penggaris mata dan maskara, okey?

#6 Baca label dan elakkan bahan berbahaya

Memberikan perhatian terhadap label ramuan pada alat solek yang ingin dibeli amat mustahak!

Sebagai contoh,
kohl
, produk yang digunakan dalam solekan mata di negara lain, dikaitkan dengan isu keracunan plumbum dalam kalangan kanak-kanak.

Bahan lain yang harus dielakkan termasuk talkum
, BHA (
butylated hydroxyanisole
), urea, sulfat dan
phthalates.

Sebahagian daripada bahan ini berfungsi sebagai pengawet, penstabil atau agen
anti-caking
, tetapi ia juga mampu merengsakan kulit atau dikaitkan dengan risiko kanser dalam jumlah yang besar!

Rumusan

Akhir kata, jika anda mengalami sebarang isu dengan
makeup
 mata; kemerahan, kesakitan, kerengsaan, atau perubahan penglihatan, hentikan penggunaan semua produk kosmetik dan temui doktor mata dengan kadar segera!

Pemakaian dan pengamalan teknik kebersihan solekan yang salah berisiko merosakkan mata anda, jadi berhati-hatilah semasa menggunakannya.


Alami Pendarahan Selepas Menopaus? JANGAN Abaikan, Itu Mungkin Petanda Kanser!

Menopaus turut membawa maksud putus haid. Dari segi klinikal, anda mengalaminya apabila
tidak didatangi haid selama 12 bulan (1 tahun)
. Pun begitu, jika berlakunya vagina berdarah pasca menopaus, ketahuilah bahawa ia adalah abnormal dan harus dinilai oleh doktor!

Antara contoh pendarahan yang menjadi keperluan untuk melakukan lawatan ke doktor adalah, pendarahan selepas seks atau pendarahan berat yang bukan sekadar
‘spotting’.

Selalunya, masalah pendarahan sebegini tidak berkaitan dengan menstruasi dan mungkin dipicu oleh sebab lain yang perlu dikenal pasti.

Teruskan membaca untuk merungkai kejadian di sebalik vagina berdarah selepas putus haid!

Untuk mendapatkan lebih banyak info tentang Kesihatan Wanita, sila dapatkan
di sini
.

Vagina berdarah, apa puncanya?

Pendarahan pasca menopaus boleh diakibatkan oleh beberapa kondisi. Antara contoh yang paling kerap terjadi adalah:

Polip:
 Polip adalah sejenis pertumbuhan yang boleh terbentuk pada lapisan rahim. Ia biasanya tidak bersifat kanser (
cancerous
) tetapi boleh mengakibatkan pendarahan yang luar biasa atau berat. Polip juga kadang-kadang boleh tumbuh di dalam saluran serviks. Apabila ini berlaku, pesakit mungkin berisiko alami pendarahan ketika bersenggama.

Atrofi endometrium:
 Apabila hormon estrogen tidak lagi dihasilkan dek kerana menopaus, lapisan endometrium wanita mungkin mula menjadi lebih tipis. Akibatnya, lapisan endometrium juga lebih cenderung untuk berdarah.

Hiperplasia endometrium:
 Kondisi ini menyebabkan lapisan rahim menjadi lebih tebal dan bukannya lebih tipis, sehingga memicu pendarahan yang berat atau tidak teratur. Puncanya adalah kewujudan estrogen berlebihan tanpa hormon progesteron untuk mengimbanginya. Hiperplasia endometrium kadangkala turut boleh memicu pembentukan kanser endometrium!

Kanser endometrium:

Ia adalah barah lapisan endometrium.
 Dianggarkan sebanyak 10% wanita pasca menopaus mengalami vagina berdarah akibat kanser endometrium.

Potensi-potensi lain yang berkemungkinan memicu pendarahan pasca menopaus turut termasuk:

Trauma di pelvis

Penyakit tiroid

Masalah pembekuan (
clotting
)

Pendarahan dari saluran kencing

Jangkitan pada lapisan rahim, dikenali sebagai endometritis

Ubat-ubatan hormon, seperti
tamoxifen
, juga boleh membuatkan vagina berdarah selepas menopaus sebagai kesan sampingannya.

Diagnosis doktor

Doktor akan memulakan pemeriksaan untuk pendarahan pasca menopaus dengan bertanyakan tentang gejala yang mungkin dialami pesakit.

Pakar mungkin akan bertanya mengenai:

Waktu permulaan simptom

Berapa berat pendarahan yang dialami

Sama ada mempunyai sejarah keluarga pendarahan pasca menopaus

Bergantung pada gejala seseorang wanita, doktor akan mengesyorkan 1 atau lebih daripada beberapa ujian.

Contoh ujian yang digunakan untuk mendiagnosis pemicu vagina berdarah pasca menopaus, merangkumi:

Histeroskopi:
 Prosedur ini melibatkan doktor memasukkan alatan nipis dengan kamera kecil di hujungnya untuk memeriksa bahagian dalam rahim dan lapisannya. Pendekatan ini membantu doktor mengenal pasti kehadiran polip atau pertumbuhan abnormal.

Sonohysterography
:
 Prosedur ini melibatkan suntikan cecair melalui faraj dan ke dalam rahim. Doktor kemudian akan menggunakan mesin ultrabunyi, yang mempunyai3 gelombang bunyi untuk kenal pasti perbezaan tisu dan mendapatkan gambaran rahim. Ia dikenali sebagai
 transabdominal ultrasound.
 Proses ini juga membolehkan doktor menentukan sama ada lapisan rahim pesakit lebih tebal atau nipis.

Dilation and curettage
 (D&C):
 Prosedur ini melibatkan pelebaran serviks untuk mengambil sampel tisu yang lebih besar. Ia juga melibatkan penggunaan alatan khas, digelar histeroskop untuk melihat ke dalam rahim untuk mengenal pasti potensi pertumbuhan.

Biopsi endometrium:
 Prosedur ini pula melibatkan kemasukan tiub kecil dan nipis ke dalam faraj hingga mencecah serviks, untuk mengambil sampel lapisan tisu dari rahim. Tisu ini kemudiannya diuji untuk kesan keberadaan sel abnormal, seperti sel kanser.

Ultrabunyi transvaginal:
 Ia melibatkan kemasukan
probe
 ultrabunyi khas ke dalam faraj untuk
membolehkan doktor mendapat imej rahim dari bahagian bawah rahim
, bukannya dari bahagian bawah perut.

Vagina berdarah pasca menopaus, ini pilihan rawatannya!

Untuk pengetahuan kalian, rawatan pendarahan pasca menopaus sering kali bergantung kepada pemicu yang berkaitan dengan kondisi tersebut.

Doktor boleh mempertimbangkan maklumat yang diperolehi daripada ujian untuk mendapatkan rawatan terbaik.

Beberapa contoh rawatan untuk pemicu yang spesifik, merangkumi:

Kanser endometrium:
 Selalunya, rawatan untuk kanser endometrium dilakukan dengan membuang rahim dan juga kelenjar limfa yang berdekatan dengan kawasan barah itu dapat merebak. Prosedur ini dikenali sebagai histerektomi. Bergantung pada penyebaran kanser, pesakit mungkin juga perlu menjalani rawatan kemoterapi berserta radiasi

Polip:
 Rawatan polip boleh
merangkumi pembedahan penyingkiran polip
 agar masalah vagina berdarah terhenti

Hiperplasia endometrium:
 Wanita yang memiliki kondisi ini boleh mengambil ubat progestin, yang dapat bantu mencegah lapisan endometrium daripada menjadi terlalu tebal. Pun begitu, doktor mungkin akan mengesyorkan pesakit melakukan pemeriksaan berkala untuk sel-sel barah di dalam rahim bagi memastikan mereka tidak mempunyai kanser endometrium

Sekiranya wanita mengalami pendarahan faraj akibat penipisan tisu endometrium, doktor boleh
mempreskripsikan estrogen faraj.
 Ubat ini dapat mengurangkan kesan penipisan tisu.

Akhir kata…

Dianggarkan sekitar 4% hingga 11% wanita mengalami kejadian vagina berdarah setelah mereka mengalami menopaus.

Walaupun
pendarahan yang tidak teratur semasa menghampiri fasa pramenopaus (perimenopause)
 boleh dikatakan normal, tetapi vagina berdarah pasca putus haid adalah sebaliknya.

Jika anda didapati mengalami kondisi ini selepas menopaus, jangan sesekali ambil mudah!

Rujuk doktor atau pakar sakit puan kerana dikhuatiri ia merupakan indikasi kepada sesuatu yang lebih parah, seperti kanser endometrium.


Definisi

Apa itu Gangguan Kelenjar Adrenal (Aldosteronism)?

Aldosteronisme adalah gangguan yang berlaku apabila kelenjar adrenal menghasilkan terlalu banyak hormon aldosterone ke dalam darah. Kelenjar adrenal adalah dimana hormon aldosterone dihasilkan, ini membantu untuk mengimbangi natrium dan kalium dalam darah. aldosteronisme boleh mengurangkan tahap kalium dan meningkatkan garam dalam darah anda, ini akan menyebabkan tekanan darah tinggi.

Apakah kebarangkalian Gangguan Kelenjar Adrenal (Aldosteronism)?

Aldosteronisme sesuatu yang luar biasa. Ia boleh menjejaskan sama ada lelaki dan perempuan. Penyakit ini biasanya berlaku pada orang yang mempunyai tekanan darah tinggi dan mereka yang berusia lingkungan 30 hingga 50.

Simptom-simptom

Apakah simptom-simptom Gangguan Kelenjar Adrenal (Aldosteronism)?

Tanda-tanda awal penyakit ini adalah tekanan darah tinggi, atau tekanan darah tinggi yang dikaitkan dengan hypokalemia. Juga, beberapa simptom  lain termasuk kelesuan badan, kekejangan otot, loya, sembelit, dan kerap membuang air kecil.

Dalam beberapa kes, pesakit mungkin tidak menunjukkan apa-apa gejala.

Mungkin ada beberapa tanda-tanda atau simptom tidak disenaraikan di atas. Jika anda mempunyai sebarang kebimbangan mengenai simptom, segera rujuk dengan doktor anda.

Bila saya harus berjumpa doktor?

Hubungi doktor anda untuk ujian dan diagnosis jika anda mempunyai tanda-tanda dan gejala aldosteronisme. aldosteronisme boleh menyebabkan tekanan darah tinggi meningkat, jadi anda perlu memeriksanya dengan kerap. Sila berjumpa dengan doktor anda jika anda mempunyai risiko tekanan darah tinggi, seperti:

45 tahun atau lebih;

Mempunyai sejarah keluarga yang mengalami masalah tekanan darah tinggi;

Berat badan berlebihan;

Menggunakan motor;

Perokok tegar;

Minum banyak alkohol;

Pemakanan tidak seimbangan (terlalu banyak garam dan tidak cukup kalium).

Punca

Apakah Punca Gangguan Kelenjar Adrenal (Aldosteronism)?

Punca utama keadaan ini adalah disebabkan oleh terlalu banyak hormon aldosterone adrenal.

Terdapat 2 jenis aldosteronisme: hyperaldosteronisme prima dan hyperaldosteronisme sekunder:

Hyperaldosteronisme Prima berlaku apabila terdapat tumor pada adrenal. Ini adalah tumor benigna, dan dipanggil adenomas. Penyakit ini juga dikenali sebagai sindrom Conn.

Hyperaldosteronisme sekunder biasanya disebabkan oleh penyakit lain dalam badan seperti kegagalan jantung kongestif, kegagalan hati, penyakit buah pinggang, dehidrasi, atau oleh ubat-ubatan seperti diuretik atau fludrocortisone.

Faktor-faktor Risiko

Apakah yang meningkatkan risiko saya kepada Gangguan Kelenjar Adrenal (Aldosteronism)?

Terdapat banyak faktor-faktor risiko untuk aldosteronisme:

Tekanan darah tinggi yang perlu dirawat menggabungkan tiga atau lebih ubatan-ubatan.

Tekanan darah tinggi (berumur di bawah 30 tahun) sejak kecil.

Mempunyai sejarah keluarga yang mengalami strok pada usia muda.

Jumlah kalium dalam darah yang rendah.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Gangguan Kelenjar Adrenal (Aldosteronism) didiagnosis?

Untuk mendiagnosis aldosteronisme, doktor boleh melakukan kaedah seperti:

Saringan: doktor akan melakukan ujian tahap aldosterone dan renin dalam darah. Renin merupakan enzim yang membantu mengawal tekanan darah. Kepekatan renin dan aldosterone yang rendah boleh menyebabkan tekanan darah tinggi.

Ujian diagnostik: Jika hasil ujian saringan menunjukkan bahawa risiko penyakit anda boleh meningkatkan aldosterone, doktor anda mungkin mencadangkan agar anda terus melaksanakan kaedah ujian, seperti tahap aldosterone selepas ujian infusi, ujian fludrocortisone.

Ujian tambahan mungkin termasuk imbasan CT abdomen, memeriksa urat adrenal

Bagaimana aldosteronisme dirawat?

Berdasarkan punca penyakit ini, doktor akan memilih kaedah rawatan untuk aldosteronisme. Keseluruhan, matlamat semua rawatan adalah bertujuan untuk mencegah pengeluaran aldosterone, dan mencegah komplikasi tekanan darah tinggi dan tahap kalium darah rendah.

Rawatan tumor di kelenjar adrenal boleh termasuk:

Pembedahan: Doktor boleh melakukan pembedahan untuk membuang tumor adrenal. Selepas pembedahan, tekanan darah dan paras kalium boleh diperbaiki, dan tahap hormon aldosterone kembali normal juga.

Ubat: Anda boleh menggunakan penghalang aldosterone sebagai antagonis reseptor mineralocorticoid. Walau bagaimanapun, tekanan darah tinggi dan peningkatan paras kalium darah akan jatuh jika anda berhenti merokok. Menyimpan ubat-ubatan seperti yang diarahkan oleh doktor anda.

Rawatan lain untuk kedua-dua 2 jenis aldosteronisme:

Ubat: mineralocorticoid spironolactone reseptor antagonis atau boleh membantu anda mengawal tekanan darah dan tahap kalium dalam darah. Sesetengah ubat boleh menyebabkan kesan sampingan seperti libido menurun, mati pucuk, gangguan haid atau gangguan gastrousus.

Selain itu, anda perlu mengubah gaya hidup anda. Perubahan gaya hidup dan pemakanan yang sihat boleh membantu anda mengawal tekanan darah anda. Sentiasa mengekalkan berat badan yang sihat, menjalankan rejim dengan sukan yang sesuai, mengurangkan rokok dan penggunaan minuman beralkohol, manakala sentiasa menggunakan ubat seperti yang diarahkan oleh doktor anda.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Gangguan Kelenjar Adrenal (Aldosteronism)?

Anda boleh mengawal keadaan kesihatan anda jika anda memberi perhatian untuk melaksanakan dan mengekalkan tabiat, seperti:

Mengekalkan diet yang sihat. Menghadkan jumlah garam dalam diet seharian, makanan tambahan sayur-sayuran, buah-buahan. Menyimpan pelbagai jenis makanan untuk kesihatan, seperti bijirin, buah-buahan, sayur-sayuran, makanan rendah lemak.

Mengekalkan berat badan yang sihat: Jika anda mempunyai BMI lebih besar daripada atau sama dengan 25, penurunan berat badan boleh meningkatkan tekanan darah.

Latihan: Berjalan, senaman aerobik boleh membantu anda meningkatkan tekanan darah anda.

Jangan merokok; mengehadkan penggunaan minuman dengan kafein atau alkohol.

Jika anda mempunyai sebarang pertanyaan, sila berunding dengan doktor anda untuk lebih memahami penyelesaian yang terbaik untuk anda.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


7 Makanan Mesra Jantung, Sesuai Untuk Penghidap Jantung Tersumbat! #6 Paling Popular

Makanan untuk pesakit jantung tersumbat perlu dikawal rapi agar penyakit jantung, salah satu penyakit berbahaya di Malaysia, dapat dihindari.

Jika plak sudah terbentuk pada dinding arteri anda, kebanyakan rawatan melibatkan prosedur invasif.

Oleh yang demikian, polisi terbaik dalam menghindari berlakunya masalah jantung tersumbat adalah dengan mengamalkan
amalan pemakanan untuk mengelakkan terbentuknya plak arteri
.

Jika anda berminat dan ingin mengetahui jenis makanan untuk pesakit jantung tersumbat, baca artikel ini sehingga habis.

Baca lebih lanjut tentang Kesihatan Jantung
di sini.

#1 Buah beri, makanan untuk hindar jantung tersumbat

Seringkali kita dimaklumkan bahawa
buah beri seperti bluberi baik untuk perkembangan minda
.

Namun, tahukah anda, mana-mana buah beri (bluberi, strawberi, kranberi, raspberi dan beri hitam) berupaya untuk menghindarkan proses radang dan meningkatkan tahap kesihatan jantung.

Ini sekali gus menghindarkan insiden berlakunya penyakit berbahaya di Malaysia, penyakit jantung.

Beri mempunyai pelbagai jenis nutrisi mikro, mineral dan kompaun tumbuhan yang baik untuk tubuh badan.

Selain itu, buah beri juga
mengandungi antioksidan yang merupakan kompaun terbaik
 dalam memelihara tahap kesihatan jantung.

Perkara ini terbukti melalui kajian terdahulu yang menunjukkan penurunan risiko aterosklerosis seperti kolesterol jahat LDL, tekanan darah dan paras gula dalam darah.

#2 Ikan, rendahkan risiko penyakit jantung tersumbat

Anda mungkin lebih sukakan ayam berbanding ikan dalam hidangan makanan harian. Apa yang mungkin anda tidak tahu adalah ikan boleh menurunkan risiko penyakit jantung tersumbat.

Antara elemen nutrien penting yang terkandung di dalam ikan adalah lemak omega-3.

Kajian menunjukkan
 lemak omega 3 boleh menghindarkan faktor yang menyebabkan arteri tersumbat
 berikutan peranannya dalam menurunkan jumlah molekul lekatan akibat proses radang di dalam salur darah.

Pengambilan ikan juga boleh merendahkan risiko aterosklerosis.

Kajian oleh Universiti di Itali menunjukkan dalam kalangan 961 subjek, 13.3% individu yang mengambil hidangan ikan kurang daripada sekali seminggu didiagnosis dengan masalah aterosklerosis.

Situasi ini dibandingkan dengan mereka yang makan ikan lebih 2 kali seminggu. Hanya 6.6% individu tersebut mengalami masalah aterosklerosis.

#3 Tomato, kaya dengan likopen, kompaun mesra jantung

Tomato mengandungi pigmen likopen yang mempunyai banyak kebaikan kesihatan.

Banyak kajian yang menunjukkan pigmen tersebut boleh menurunkan kadar keradangan,
meningkatkan paras kolesterol HDL
 dan menurunkan risiko penyakit jantung.

Apa yang lebih menarik adalah, jika anda menggunakan minyak zaitun dalam masakan tomato, ia boleh meningkatkan kadar perlindungan terhadap arteri tersumbat.

Perkara ini terbukti melalui kajian yang melibatkan 40 subjek di Universiti Barcelona.

Mereka yang makan
sos tomato bersama dengan minyak zaitun
 mengalami kadar penurunan molekul lekatan dan protein radang terbanyak.

#4 Bawang putih, berbau tetapi baik untuk kesihatan

Bawang putih merupakan bahan ruji masakan. Pun begitu, ada yang tidak menyukainya berikutan ia boleh mempengaruhi bau mulut sesudah makan.

Apa yang mungkin anda tidak tahu berkenaan dengan sayuran ini adalah
bawang putih boleh melindungi arteri anda daripada tersumbat
.

Kajian 15 tahun yang melibatkan 1,226 wanita berusia 70 tahun dan lebih menunjukkan pengambilan bawang putih boleh menurunkan risiko kematian akibat penyakit yang disebabkan oleh aterosklerosis.

Bawang putih juga mengandungi kompaun sulfur. Ia boleh membantu menghindarkan radang salur darah, mengelakkan terjadinya pembekuan darah di dalam salur darah dan meningkatkan keberadaan nitrik oksida.

Semua kesan yang dinyatakan mampu melindungi anda daripada masalah jantung.

#5 Buah-buahan sitrus, musuh ketat molekul radikal bebas

Buah sitrus bukan sahaja kaya dengan vitamin, ia juga mengandungi garam mineral penting dan antioksidan termasuklah flavonoid.

Flavonoid boleh mengurangkan kadar radang dan menghindarkan kerosakan yang disebabkan oleh molekul radikal bebas.

Molekul tersebut kebiasaannya terhasil kesan daripada proses
 pengoksidaan kolesterol jahat, LDL
.

Banyak kajian yang mengaitkan peningkatan risiko aterosklerosis apabila proses pengoksidaan LDL meningkat.

Oleh sebab itulah pengambilan buah sitrus boleh menurunkan risiko jantung dan strok.

#6 Oat, makanan sarapan pagi yang baik untuk jantung

Bijirin oat sering diiklankan sebagai makanan yang baik untuk jantung. Ia sememangnya benar namun penyediaannya perlu bertepatan dengan gaya hidup sihat yang seharusnya anda amalkan.

Sekiranya oat diambil dalam pakej penyediaan segera,
ia kebiasaannya mengandungi jumlah gula yang banyak
.

Oat mengandungi antioksidan (avenanthramides) yang boleh mengurangkan aktiviti protein sel radang (sitokin) dan molekul lekatan.

Kajian yang melibatkan 716 subjek yang menghidap penyakit arteri koronari menunjukkan mereka yang makan oat secara kerap mempunyai paras LDL yang rendah.

#7 Sayuran hijau, kaya dengan nutrien

Sayur hijau seperti bayam, sawi, kangkung dan daun salad mempunyai kandungan nutrien yang boleh melindungi anda daripada penyakit aterosklerosis.

Ia mengandungi kalium dalam amaun yang banyak. Elemen tersebut berupaya untuk
menghindarkan pengerasan salur darah
 yang boleh menyebabkan masalah aterosklerosis.

Terdapat kajian yang menunjukkan pengambilan sayur hijau boleh menurunkan risiko penyakit jantung sehingga 15.8%.

Konklusi

Makanan untuk pesakit jantung tersumbat lebih tertumpu kepada makanan yang mampu menghindarkan radang di dalam salur darah.

Masalah jantung tersumbat adalah antara penyakit berbahaya di Malaysia.

Sekiranya anda pernah didiagnosis,
anda perlu membuat perubahan pada rutin harian anda
. Rujuk doktor anda untuk maklumat selanjutnya.


Anak Alami Disleksia? Ibu Perlu Fahami Keunikan Cara Pemikiran Mereka

Antara
gangguan perkembangan
yang boleh terjadi pada si kecil adalah masalah disleksia. Jom kita fahami mengenai keistimewaan anak disleksia ini.

Semoga ia dapat dijadikan panduan buat anda!

Untuk mendapatkan lebih banyak info tentang Keibubapaan, sila dapatkannya
di sini.

Memahami anak disleksia

Disleksia bukan sejenis penyakit mental. Ia adalah kesukaran yang berlaku
dalam proses pembelajaran.

Mereka yang mengalami disleksia mengambil masa lebih lama untuk bercakap,
membaca dan menulis
.

Walau bagaimanapun, tahap kecerdasan dan IQ tidak terjejas. Bahkan, ada juga dalam kalangan mereka yang mempunyai kecerdasan yang lebih tinggi.

Ia juga bukan disebabkan teknik pengajaran, arahan atau didikan yang lemah tetapi merupakan masalah neurologi dan genetik.

Apa yang berlaku pada anak disleksia?

Setiap manusia mempunyai otak yang berbeza meskipun secara fizikalnya mungkin dilihat serupa.

Anak disleksia adalah sangat unik dan istimewa. Cara otak mereka memproses maklumat yang dilihat dan didengar adalah berbeza berbanding orang lain.

Mereka menghadapi kesukaran dalam menghubungkan antara huruf tertentu dengan bunyinya.

Contohnya, huruf ‘g’ dan ‘j’ dilihat seolah-olah serupa dan sering tertukar. Huruf ‘b’ dan ‘d’ juga mungkin mengelirukan bagi mereka.

Dalam mengeja perkataan pula, kadangkala ejaan menjadi tunggang langgang dan tidak konsisten.  ‘Sawah padi’ tertukar menjadi ‘padi sawah’. ‘Kawan’ ditulis ‘wakan’.

Baca juga:

Mereka juga mempunyai kesukaran menyebut perkataan yang mempunyai suku kata yang banyak seperti ‘hospital’, ‘kebangsaan’ dan ‘pengangkutan’.

Anda mungkin dapati mereka selalu tersesat jalan kerana sukar membezakan antara kiri dan kanan.

Apabila menerima arahan yang banyak, mereka akan pening dan sukar menghafal mengikut turutan.

Namun, setiap kanak-kanak disleksia adalah berbeza.

Ada yang mengalami semua karakter yang disebutkan, ada juga yang mengalami sebahagiannya pada tahap yang berbeza.

Cara pemikiran berbeza, keistimewaan kanak-kanak disleksia

Hanya kerana kanak-kanak disleksia berfikir dengan cara yang berlainan berbanding kebanyakan orang, ia tidak bermakna mereka melakukan kesalahan.

Malah, ia adalah sesuatu yang unik dan memberikan mereka banyak kelebihan tertentu.

Mereka sangat mahir dalam mengenal pasti corak dan pola sesuatu perkara.

Pelbagai persoalan dan masalah boleh dilihat dari sudut pandang yang lebih luas dan mereka juga mahir dalam menyelesaikan masalah.

Ini adalah kerana imaginasi yang ada di dalam otak anak disleksia membolehkan mereka membayangkan kebarangkalian dan solusi yang sesuai.

Kemahiran mereka cipta,
melukis, mewarna
 dan memasang sesuatu juga dilihat wujud dalam diri kanak-kanak disleksia.

Ibu bapa perlu peka dengan keadaan anak-anak.

Jika terdapat tanda-tanda lambat membaca, menulis dan bercakap berbanding kanak-kanak sebaya yang lain, sila dapatkan nasihat perubatan dengan segera.

Intervensi awal mampu membantu mereka menangani halangan yang ada.

Disleksia Awareness

Video Yang Indah Tentang Disleksia.Jom kenali apa itu disleksia dan ciri-ciri disleksia. Tidak ramai yang mengetahui apa itu disleksia, malah ada yang tidak perasan diri mereka sendiri adalah disleksia. Ada yang takut untuk berhadapan dengan kutukan orang sekeliling yang mungkin mengganggap diri mereka adalah bebal. Disleksia sesuatu yang unik. Sama seperti orang yang autisme, mereka mempunyai pemikiran dan otak yang tersendiri. Cara mereka mengeja, menyebut, menyusun perkataan, berfikir adalah berbeza dengan orang lain. Mereka adalah unik kerana kelebihan yang ada. Maka tidak hairanlah ramai orang yang disleksia sangat berjaya dalam hidup mereka. Untuk seseorang disleksia berjaya tidak hanya bergantung kepada keluarga semata-mata. Namun, masyarakat juga memainkan peranan penting dalam perkembangan mereka.Kesedaran masyarakat tentang disleksia adalah penting agar orang ramai dapat menghapuskan stigma kepada golongan-golongan sebegini. Berilah mereka kasih sayang, peluang, dorongan dan sokongan agar mereka juga dapat membesar dengan baik dan berjaya. Sebar dan share video ini agar lebih ramai tahu tentang disleksia. Tunjukkan kepada anak murid di sekolah, anak-anak anda, suami atau isteri, kenalan dsb. Download dan share ke dalam whatsapp/telegram/wechat dan sebagainya agar kesedaran kepada disleksia meningkat dan seterusnya masyarakat dapat menerima disleksia ini sebagai satu perkara yang normal atau istimewa.

Posted by
Public Health Malaysia
 on Thursday, 15 March 2018

Video diambil daripada halaman Facebook
Public Health Malaysia


5 Khasiat Bawang Merah

Bawang merah adalah sangat signifikan bagi masyarakat Malaysia. Boleh dikatakan hampir semua jenis masakan di negara ini memerlukan bawang merah. Jika tidak ada, aroma dan rasanya tidak akan sama.

Di samping itu, bahan utama dalam menumis ini sebenarnya mengandungi banyak khasiat.

1. Menguatkan sistem ketahanan badan

Bawang merah kaya dengan vitamin C yang merupakan sejenis antioksidan. Kehadiran vitamin C ini membantu melawan radikal bebas yang berpotensi merosakkan sel-sel di dalam badan. Risiko penyakit-penyakit kronik seperti sakit jantung, kencing manis dan kanser dapat dikurangkan.

2. Membantu penghadaman

Kaya dengan serat, ia membantu melancarkan sistem penghadaman dan memastikan pergerakan usus yang baik. Serat juga membersihkan usus serta membuang kotoran di dalam badan. Bawang juga mengandungi bahan kimia
saponins
yang boleh mengurangkan sakit dan kekejangan perut.

3. Anti-penuaan

Khasiat daripada antioksidan bukanlah satu yang baru dan misteri. Antara punca penuaan adalah pengumpulan radikal bebas di dalam badan. Di samping membekalkan antioksidan, ia juga merangsang penghasilan antioksidan di dalam badan. Selain itu, bawang juga membantu membuang toksik di dalam badan, seterusnya membantu melambatkan lagi proses penuaan.

4. Bagus untuk penghidap anemia

Penghidap anemia mempunyai kadar hemoglobin yang rendah. Hemoglobin adalah sejenis protein di dalam sel darah merah yang dihasilkan daripada zat besi. Ia berfungsi membawa oksigen di dalam darah. Bawang merah mengandungi kadar zat besi yang baik. Ia sekaligus membantu meningkatkan zat besi serta hemoglobin di dalam badan.

5. Mengawal kadar gula dalam darah

Mineral kromium di dalam bawang membantu mengawal kadar gula dalam darah. Sulfur di dalamnya pula merangsang penghasilan insulin. Khasiat ini adalah bermanfaat khusus bagi mereka yang mengalami kencing manis. Walau bagaimanapun, ia bukanlah pengganti kepada ubat-ubatan yang dipreskrip oleh doktor tetapi sebagai usaha tambahan dalam mengawal kadar gula.

Meskipun kaya dengan pelbagai khasiat, kandungan lain dalam masakan juga perlu diberikan perhatian. Tidak cukup hanya dengan meletakkan bawang tetapi dicampurkan dengan garam dan rempah secara berlebihan. Oleh itu, bersederhanalah dalam pemakanan.


Muka Senget, Sebelah Badan Lemah Selepas Seks, Ini Punca Strok Selepas Bersenggama

Pernah dengar cerita orang kena strok lepas hubungan seks?

Masalah ini memang menakutkan. Bayangkan,
lepas habis je sesi mendayung, terus pengsan.

Bagi golongan yang tidak tahu, mereka akan membuat anggapan yang tidak berlandaskan konsep sains.

Masalah ini mungkin kelihatan seperti tidak selalu berlaku, namun menurut Dr Pat Lyden, bekas Pengarah Pusat Strok di UC San Diego, ia tidak sejarang seperti yang disangka.

Sepanjang kariernya, Dr Lyden telah merawat
ramai pesakit yang mengalami strok selepas seks
; ada yang berjaya dan ada yang gagal.

Pun begitu, pasti anda tertanya-tanya, mungkinkah anda berisiko untuk mengalami masalah ini?

Teruskan membaca untuk tahu dengan lebih lanjut.

Pengalaman yang menakutkan buat mereka yang alami penyakit strok

Pada tahun 2008, seorang wanita dari Illinois, Amerika Syarikat bergegas ke hospital selepas mengalami penyakit strok.

Keadaan kesihatan tersebut menyerang semasa aktiviti seks.

Menurut wanita tersebut,
dia tidak boleh menggerakkan tangan kirinya, mukanya rasa kebas
, dan percakapannya tidak jelas dan teratur.

Perkara ini menyebabkan wanita tersebut menjadi panik.

Walau bagaimanapun, hospital yang boleh merawat keadaan itu hanya menerima pesakit 6 jam selepas penyakit strok menyerang.

Ini bermakna, pemberian ubat pemecah darah beku yang dikenali sebagai tPA tidak boleh diberikan.

Ia berdasarkan
protokol rawatan yang menetapkan 3 jam
 sebagai had maksima untuk memberi tPA kepada pesakit strok.

Lebih daripada had masa tersebut, ubat tersebut tidak berkesan untuk merawatnya.

Oleh sebab pemberian melalui salur darah vena tidak lagi berkesan, doktor yang bertugas membuat keputusan untuk memberikan tPA secara langsung terhadap
darah beku yang terbentuk.

Prosedur tersebut agak berbahaya dan ia mempunyai risiko komplikasi yang tinggi.

Ia melibatkan penggunaan tiub fleksibel lutsinar yang dikenali sebagai kateter. Ia akan dimasukkan melalui salur darah pada kangkang pesakit ke otak.

Selepas rawatan tersebut berjaya diberikan, simptom pesakit hilang dalam masa 12 jam.

Anda mungkin berminat:

Cabut Kondom Tanpa Izin Ketika Bersetubuh Dikira Serangan Seksual, Wanita Kena Ambil Tahu Ini!

Orang Muda Jangan Anggap Oral Seks Tak Bahaya, Boleh Terkena HIV Jika Alami Keadaan Ini!

Strok selepas hubungan seks, bukan masalah yang selalu berlaku

Ia tidak mustahil namun tidak sepatutnya menjadi penyebab untuk anda takut melakukan hubungan seks.

Wanita yang berasal daripada Illinois tersebut mempunyai latar belakang
kecacatan pada struktur jantung dan mempunyai sejarah penggunaan ubat cegah kehamilan.

Jika anda
familiar
 dengan organ jantung, anda akan tahu bahawa ia mempunyai 4 ruang, 2 ruang atas (atrium) dan 2 ruang bawah (ventrikel).

Ruang atrium dan ventrikel kanan menerima darah dari seluruh badan untuk dipam ke peparu bagi mendapatkan oksigen.

Ruang atrium dan ventrikel kiri akan menerima darah dari peparu (yang telah dioksigenkan) dan dipam ke seluruh badan.

Wanita tersebut telah didiagnosis dengan masalah yang dikenali sebagai perforated foramen ovale (PFO).

Terdapat lubang di antara ruang atrium kiri dan atrium kanan jantung.

Oleh sebab wanita tersebut
mengambil ubat pencegah kehamilan
, dia mempunyai risiko yang rendah untuk mengalami pembentukan darah beku.

Jika ia berlaku dalam individu sihat, darah beku itu akan dipam masuk ke dalam jantung, pergi ke paru-paru dan larut tanpa sebarang simptom.

Oleh sebab wanita tersebut mempunyai masalah PFO, tekanan yang tinggi semasa seks menyebabkan darah beku di atrium kanan masuk ke atrium kiri melalui lubang di antaranya dan dipam ke organ berkaitan.

Jika ia sampai ke organ otak dan tersumbat pada salur darah kecil,
strok boleh berlaku.

Jangan biarkan perkara ini merunsingkan anda

Insiden berlakunya penyakit strok selepas seks sangatlah rendah.

Terdapat banyak faktor yang boleh menyebabkan strok selepas anda bersenggama, terutama bagi penghidap masalah PFO.

Perkara ini berpunca daripada peningkatan jumlah darah yang mengalir dari atrium kanan ke atrium kiri semasa anda meneran.

Ia termasuklah seks, bernafas dengan mulut dan hidung tertutup (kaedah Valsalva) atau
 meneran ketika berak
.

Kebanyakan mereka yang mengalami masalah strok sebegini mempunyai kecacatan jantung PFO.

Bagi mereka yang tidak mempunyai masalah kesihatan, jangan biarkan perkara ini merunsingkan anda.

Jika anda mengalami simptom neurologi seperti
kebas sebelah badan
, perubahan pada deria, sawan, sukar untuk membaca atau menulis dan sebagainya, tindakan awal adalah untuk berjumpa dengan doktor dengan kadar segera.

Dalam rawatan strok, semakin cepat pesakit hadir untuk mendapatkan rawatan, semakin tinggi untuk mereka sembuh sepenuhnya tanpa sebarang komplikasi.

Konklusi

Strok tidak boleh dipandang ringan. Keberkesanan rawatannya bergantung kepada jarak masa di antara waktu serangan dan waktu mendapatkan rawatan.

Secara amnya, bagi
mereka yang hadir ke pusat rawatan dalam masa 3 jam serangan
, mereka akan mempunyai peluang yang tinggi untuk sembuh tanpa komplikasi.

Jika anda mengalami simptom neurologikal selepas melakukan sebarang aktiviti, dapatkan khidmat nasihat dan rawatan daripada doktor.


Risau Muka Makin Membulat? Ini 7 Cara Dapatkan Wajah V Shape TANPA Bedah!

Ada banyak jenis bentuk muka – bulat seperti bola, bujur seperti telur atau bersegi. Walaupun bukan semua, mungkin ramai yang mempunyai impian untuk memiliki
v shape
 muka tapi tidak mahu melakukan
sebarang prosedur pembedahan plastik.
 Bolehkah?

Untuk mendapatkan lebih banyak info tentang Kesihatan Kulit, sila dapatkannya
di sini.

Bagaimana cara dapat jenis bentuk muka V?

Sebagai jalan mudah,
anda mungkin hanya perlu menjalani operasi kosmetik
 yang sudah tentu akan memerlukan banyak kos, masa dan tenaga. Selain itu juga, ia haram dalam agama Islam.

Berita baik buat anda, wujud cara untuk mendapatkan bentuk wajah ini secara semula jadi seperti berikut:

Dapatkan
v shape
 muka dengan #1. Yoga

Siapa kata yoga itu hanya untuk tubuh badan? Ia
juga boleh dilakukan dengan fokus pada wajah
!

Yoga wajah ini mampu melatih otot yang wujud di muka anda. Dengan meregang dan menarik otot-otot itu, banyak manfaat yang anda boleh dapat termasuklah meruncingkan wajah.

Seumpama
facelift
yang natural, ia juga tidak menelan masa dan memakan masa untuk dilakukan. Anda mungkin hanya perlu sekitar 3 ke 5 minit sahaja sehari untuk melakukannya.

#2. Mengubah pola dan diet pemakanan

Perubahan pada pola dan diet pemakanan juga berpotensi membantu anda untuk mendapatkan jenis bentuk muka V.

Anda perlu kawal pemakanan untuk elak lemak daripada mula terkumpul dan tertumpu pada pipi serta dagu dengan cara mengurangkan pengambilan kalori seharian
agar ia dapat kekal runcing
.

#3. Menggunakan sapuan produk

Ada banyak
 produk sapuan di pasaran dari jenis krim, minyak atau gel
 yang dipercayai mampu untuk ‘menaikkan’ wajah anda. Produk ini bekerja dengan cara mengurangkan pembengkakan dan pengekalan air pada muka sekali gus meningkatkan peluang dapat anda mendapatkan bentuk wajah ini.

#4. Mengamalkan urutan wajah

Serentak dengan penggunaan produk itu
, anda juga boleh mengamalkan urutan pada wajah untuk tujuan yang sama. Apa yang anda perlu buat adalah dengan perlahan mengurut setiap sisi muka bagi menyingkirkan noda limfa lantas meningkatkan potensi mendapatkan bentuk muka ini.

Bagaimana jika cara di atas tidak berkesan?

Jika cara-cara semula jadi di atas tadi tidak membuahkan sebarang hasil, jangan putus asa kerana wujud banyak lagi kaedah untuk dapat jenis bentuk muka V
tanpa perlu prosedur pembedahan
.

Berikut adalah beberapa lagi jenis kaedah lain untuk meruncingkan wajah tanpa operasi kosmetik:

Threadlift

Seiring dengan peningkatan usia, kulit akan mula mengendur dan
 tidak lagi anjal seperti dahulu
. Lama-kelamaan, lemak turut terkumpul dan membuat kulit muka melembik.

Untuk mengatasi masalah itu daripada terjadi, anda boleh cuba buat rawatan mengembalikan keanjalan kulit muka
threadlift
yang menggunakan jarum dan benang
polypropylene.

Cara ia dilakukan adalah dengan memasukkan jarum dan menyisipkan benang di lapisan lemak di bawah kulit dan menariknya untuk mengembalikan kekenduran kulit muka.

Secara tidak langsung, ia juga dipercayai akan buat jenis bentuk muka anda itu jadi lebih runcing!

Filler

Prosedur
filler
ini adalah sejenis rawatan berbentuk suntikan cecair seperti asid hyaluronik atau
polymethyl-methacrylate
 (PMMA) ke dalam lapisan dermis kulit individu.

Tujuan prosedur ini dilakukan adalah
memperbaiki kerutan dan kedutan pada kulit muka
 selain menambah
volume
pada hidung, dagu, pipi, rahang, bibir serta lain-lain.

Apabila anda buat
filler
, maka anda mungkin akan berhasil untuk mendapatkan kulit wajah yang jauh lebih halus, rata dan simetri serta
 v shape
 muka yang lama diimpikan.

Menariknya kedua-dua prosedur di atas ini hanya perlu beberapa minit dan kekal beberapa tahun!

Terapi
skin tightening

Akhir sekali, anda juga mungkin boleh cuba buat terapi
skin tightening
di mana ia mungkin akan sangat membantu individu yang
 teringin terlihat jauh lebih muda daripada usia asal
.

Prosedur ini dilakukan dengan menggunakan teknologi
high intensity focused ultrasound
 (HIFU) – ia mampu menembusi hingga ke lapisan bawah kulit atau hipodermis.

Ia tidak sukar, doktor hanya akan menggunakan sejenis alat yang berbentuk seperti pen untuk menyalurkan gelombang ultrabunyi tadi ke dalam kawasan kulit yang bermasalah.

Selepas beberapa sesi terapi, anda akan perasan kulit tampak tidak terkesan dengan penuaan.

Walau bagaimanapun, anda juga mungkin perlukan terapi lanjutan untuk memiliki jenis bentuk muka V.

Ingat, kami tidak kata yang anda perlu buat langkah di atas kerana ia pilihan sendiri. Sebaiknya, hargai pemberian tuhan kerana setiap orang ada kecantikan dan keunikan masing-masing!


Pesakit Psoriasis Nak Elak Luka Pada Kulit Semasa Bercukur? Ini 5 Tip Bercukur Secara Selamat

Penyakit kulit psoriasis merupakan satu penyakit tidak berjangkit yang menyebabkan kulit menjadi kemerah-merahan dan bersisik lebih-lebih lagi pada bahagian siku, lutut, dan kulit kepala.

Penyakit ini merupakan penyakit kronik yang tidak ada penawar
. Oleh itu, aktiviti harian seperti bercukur akan menjadi amat sukar untuk pesakit psoriasis.

Bercukur, jika tidak dilakukan dengan betul boleh menyebabkan luka pada permukaan kulit. Ini akan membuatkan kulit menjadi gatal dan memburukkan lagi psoriasis yang dialami pesakit.

Jangan salah bezakan antara psoriasis dan ekzema!

Walaupun kedua-duanya merupakan penyakit kulit, namun penting untuk anda dapat bezakannya supaya boleh mengenal pasti rawatan yang betul.

Penghidap penyakit kulit psoriasis boleh mengalami fenomena Koebner (
Koebner phenomenon
) jika tidak berhati-hati semasa bercukur.

Fenomena Koebner merujuk kepada pembentukan luka pada kawasan kulit yang tidak pernah dijangkiti psoriasis.

Hampir separuh daripada pesakit psoriasis pernah mengalami fenomena Koebner dalam hidup mereka.

10% daripada mereka melaporkan fenomena ini terjadi apabila terdapat luka pada permukaan kulit. Oleh itu, pesakit psoriasis haruslah lebih berhati-hati semasa bercukur.

Selain itu,
pesakit psoriasis juga mempunyai potensi untuk mengalami masalah arthritis.

5 tip bercukur secara selamat untuk penghidap penyakit kulit psoriasis

Tip 1: Amalkan cukuran basah (
wet shave)

Cukuran basah merupakan antara cara bercukur yang paling digemari pesakit psoriasis.

Bukan sahaja cara cukuran ini lebih selamat, malah cara ini juga dapat mengurangkan luka dan iritasi ketika bercukur.

Cukuran basah bukan sahaja merujuk kepada permukaan kulit yang basah ketika bercukur.

Akan tetapi, cara cukuran ini juga merujuk kepada penggunaan gel atau krim pencukur yang akan memastikan cukuran anda rapat dengan kulit.

Sebelum anda ingin mencuba cara ini, pastikan gel atau krim pencukur yang anda gunakan sesuai dengan kulit anda ya!

Tip 2: Penghidap penyakit kulit psoriasis boleh gunakan pencukur berkualiti

Ada pesakit psoriasis yang lebih gemar menggunakan pencukur elektrik walaupun cukurannya lebih kasar.

Ada juga yang lebih suka gunakan pencukur biasa kerana lebih mudah untuk mengawal cukuran pada permukaan kulit.

Jika anda mahu gunakan pencukur biasa, cuba pencukur yang mempunyai 3 bilah pisau atau kurang.

Pisau yang mempunyai 4 bilah lebih sukar untuk dikawal mengikut kontur muka.

Pendek kata, gunakan pencukur yang tajam, berkualiti dan sesuai dengan keadaan kulit.

Tip 3: Gunakan pelembap selepas bercukur

Penghidap penyakit kulit psoriasis pasti mempunyai pelembap sendiri yang dirasakan sesuai dengan kulit. Fungsi pelembap adalah untuk mengelakkan kulit menjadi kering, mengelupas dan berkuping.

Kulit yang kering akan menggalakkan lagi psoriasis. Oleh itu, selalulah amalkan pemakaian pelembap untuk lindungi kulit anda.

Pelembap akan membuatkan kuping pada kulit menjadi lebih lembut dan mudah tertanggal. Pemakaian pelembap juga boleh mengurangkan rasa gatal dan iritasi pada kulit.

Jika anda mengalami psoriasis yang teruk, cuba amalkan bercukur selepas mencuci muka.

Sapukan emolien pada kulit sebelum menggunakan gel atau krim pencukur. Cara ini dapat membantu anda mendapatkan cukuran yang lebih licin dan selamat.

Tip 4: Elakkan bercukur selalu

Jika boleh, elakkanlah untuk selalu bercukur. Bercukur secara kerap akan buatkan kulit anda mengalami gatal-gatal.

Selain itu, bulu yang pendek juga sukar untuk dicukur. Oleh itu, ada kemungkinan untuk anda mengalami iritasi jika bercukur terlalu kerap.

Tip 5: Jangan takut untuk cuba sesuatu yang baru

Pesakit psoriasis harus sentiasa bereksperimen untuk mencari cara yang paling sesuai dan tidak menyakitkan ketika bercukur.

Menurut Helen Hanrahan dan Simon Jury daripada
National Psoriasis Foundation,
mereka berdua akui bahawa proses ini memakan masa yang agak lama.

Helen sendiri telahpun mencuba pelbagai cara baharu semasa bercukur termasuklah menggunakan
conditioner
 rambut sebagai ganti gel pencukur.

Selain itu, Simon pula mencadangkan pesakit psioriasis untuk ambil masa dan kenal pasti alat yang sesuai ketika bercukur.

Penting bagi pesakit psoriasis untuk bercukur secara perlahan-lahan supaya tidak melukakan kulit.

Jadi, apa yang penghidap penyakit kulit psoriasis perlu lakukan?

Pesakit psoriasis pasti rasa tidak selesa untuk meneruskan aktiviti seharian dengan keadaan kulit mereka.

Di samping bergelut dengan aktiviti harian seperti penjagaan diri,
pesakit psoriasis juga terpaksa melawan stigma yang mereka hadapi saban hari.

Walaupun psoriasis tiada penawar, rawatan menggunakan ubat-ubatan topikal atau
penggunaan ubat biologik
 dapat membantu mengawal penyakit ini.

Anda juga boleh mencuba beberapa cara untuk merawat psoriasis secara semula jadi
.

Cuba elakkan daripada menggaru kawasan yang terkena psoriasis kerana keadaan kulit akan jadi lebih teruk. Kulit akan menebal dan mungkin berjangkit pula pada kawasan lain.

Jika anda mengalami psoriasis yang teruk, sila lawati klinik kesihatan yang terdekat dan dapatkan nasihat pakar.

Rawatan akan diberi bergantung kepada tahap keseriusan psoriasis yang anda alami.


Apa Rasa Orgasma Ketika Hamil? Ini Jawapan Buat Mak Buyung! (Mengikut Trimester)

Kehamilan sememangnya akan merubah segalanya. Ketika ini, tubuh badan wanita pasti akan mengalami perubahan yang agak drastik dari aspek fizikal serta mental. Tapi, boleh tak main masa mengandung? Jom baca untuk tahu!

Pun begitu, kesemua ini adalah sesuatu yang normal dan perlu dilalui oleh setiap ibu hamil.

Ada lagi satu aspek yang akan berubah mendadak semasa seorang wanita itu mengandung iaitu
 kehidupan seksual mereka bersama pasangan
.

Ada pasangan suami isteri yang masih meneruskan main masa mengandung seperti biasa namun ada juga yang takut untuk melakukannya.

Persoalannya, adakah selamat untuk main masa mengandung? Selain itu, apa rasa orgasma ketika hamil buat wanita?

Jangan risau, artikel ini akan buat segala persoalan anda terjawab!

Main masa mengandung, selamat atau tidak?

Sebelum pergi dengan lebih mendalam lagi berkaitan main masa mengandung, wajarlah untuk kita tahu tentang perkara ini terlebih dahulu.

Sebenarnya,
seks semasa mengandung adalah selamat
 dan tidak akan mengakibatkan sebarang implikasi kepada si ibu, si bapa dan bayi dalam kandungan.

Namun, ada beberapa keadaan yang menyebabkan anda dan pasangan perlu berhenti dari melakukannya, iaitu:

Berlaku pendarahan luar biasa pada faraj

Didiagnosis dengan kondisi rahim lemah atau uri di bawah

Air ketuban sudah pecah

Hamil anak kembar

Tinggi risiko kelahiran bayi pramatang

Jadi, sila dapatkan pengesahan doktor sebelum memutuskan untuk meneruskan aksi di ranjang kalian ya?

Apa rasa orgasma ketika hamil mengikut trimester?

Ramai orang percaya bahawa klimaks ketika mengandung ini adalah lebih kuat atau hebat rasanya berbanding waktu sebelum hamil. Adakah ia benar?

Sebenarnya, ia adalah tidak sama mengikut trimester dan akan berubah-ubah!

Trimester pertama

Ini adalah trimester yang paling kurang menyelesakan buat seorang wanita.
Ketika inilah biasa berlaku mual-mual atau muntah-muntah
 (
morning sickness
).

Selain itu, akan berlaku banyak perubahan pada fizikal wanita pada trimester pertama ini.

Sebagai contoh, tubuh badan akan menjadi lebih sensitif – buah dada, faraj dan setiap inci tubuh badan wanita akan lebih mudah dirangsang secara seksual.

Bukan itu sahaja,
tahap libido wanita juga akan meningkat
. Kesannya, wanita akan lebih cepat mencapai orgasma ketika hamil trimester pertama.

Main masa mengandung – Trimester kedua

Mengikut ibu-ibu berpengalaman,
ketika inilah seks ketika mengandung berada pada tahap paling nikmat
. Kenapa?

Ini kerana kebanyakan wanita sudah tidak lagi
mengalami
morning sickness

seperti pada trimester pertama dan belum lagi mencapai tahap ketidakselesaan pada trimester ketiga kelak.

Berikut merupakan perkara tentang orgasma semasa hamil trimester kedua yang kalian perlu tahu:

#1. Orgasma akan rasa lebih nikmat

Ini disebabkan oleh pengaliran darah dalam tubuh badan wanita akan menjadi lebih lancar terutamanya bahagian sulit.

Ia seterusnya akan menyebabkan bahagian tersebut membengkak lalu menjadi lebih sensitif.

Kesannya, klimaks akan rasa lebih nikmat.

#2. Berlaku kontraksi selepas klimaks

Anda akan terasa seperti berlaku koyakan bukaan atau kekejangan yang kurang selesa pada faraj selepas sahaja mengalami orgasma.

Untuk pengetahuan anda, rasa
inilah yang dinamakan sebagai kontraksi
.

Jangan risau, perkara ini adalah normal.

#3. Perut terasa sangat keras

Sebenarnya, keadaan ini tetap akan berlaku ketika klimaks walaupun kalian tidak hamil. Pun begitu, wanita mungkin akan terasa perut sangat keras disebabkan oleh kehamilan itu sendiri.

Perkara ini juga adalah normal. Jadi, jangan risau tentangnya.

#4. Hormon ‘cinta’ dirembeskan

Ketika kehamilan, hormon oksitoksin – yang memberikan rasa seronok, suka dan gembira dirembeskan pada tubuh badan. Ia juga akan bertambah sekiranya wanita mengalami orgasma.

Disebabkan itu, seks ketika trimester kedua terasa sangat nikmat dan bahagia.

Main masa mengandung – Trimester ketiga

Ketika trimester ketiga, seks adalah sesuatu yang sukar dilakukan
.

Ini kerana perut wanita sudah terlalu memboyot menjadikan sukar untuk bergerak dan beraktiviti (termasuk projek di ranjang).

Akan tetapi, kalian masih boleh melakukannya dengan sedikit kreativiti.

Pun begitu,
wanita mungkin agak sukar mencapai orgasma
 ketika hamil trimester ketiga. Ini kerana bayi dalam kandungan sudah memakan banyak ruang di dalam rahim.

Jadi, terjawablah sudah persoalan tentang rasa orgasma ketika
hamil mengikut trimester.

Jika anda berhasrat untuk melakukan seks dengan pasangan ketika mengandung, pastikan berbincang dengan doktor terlebih dahulu ya?


Awas! Kesan Penggunaan Komputer kepada Mata Anak

Dalam dunia moden hari ini, ramai kanak-kanak yang menghadap komputer berjam-jam setiap hari- seakan-akan ia sudah menjadi rutin harian mereka. Membiarkan mata anak menatap pada skrin komputer dalam tempoh yang lama boleh membawa kepada ketidakselesaan, letih dan kekeringan mata.

Bagaimana komputer menjejaskan mata anak

Mata kanak-kanak perlu berkerja kuat

Apabila anak anda melihat pada skrin komputer, mereka bukan hanya tertumpu pada skrin. Akan tetapi, mereka melihat pada benda yang terpampang pada skrin seperti gambar dan video. Mata mereka perlu beralih untuk memfokus semula apabila gambar pada skrin berubah. Ketika ini, otot mata perlu berkerja lebih keras. Tidak seperti buku, skrin komputer menambahkan silau dan kontras, menjadikan ia lebih teruk.

Tidak mengubah penyusunan

Anak anda mungkin akan mengabaikan masalah mata mereka. Mereka mungkin tidak terfikir bahawa mereka boleh mengubah penyusunan skrin komputer atau meja dan kerusi supaya lebih selesa. Mereka juga menerima semua perubahan atau masalah yang disebabkan komputer kerana mereka anggap masalah itu normal, dan orang lain pun melihat komputer sama seperti yang mereka lakukan.

Kanak-kanak tidak cukup kesedaran diri

Anak anda tidak tahu bila perlu berehat. Mata mereka menatap komputer pada satu jarak terkunci, tanpa berubah aras mata. Ini boleh membawa kepada kekejangan tempat. Mata sepatutnya perlu melihat kepada objek dalam jarak yang berbeza. Apabila anak anda melihat pada skrin komputer, mereka kekal memfokus dan merenung. Oleh itu, mereka sudah mengurangkan kerlipan. Pengurangan kerlipan mata boleh menjurus kepada agihan air mata yang lemah. Jadi, mata akan mengalami keradangan. Skrin selalunya terletak pada kedudukan yang lebih tinggi berbanding buku atau surat khabar. Jadi, mata anak anda memerlukan lebih air untuk kekal hidrat. Penghasilan air mata yang kurang boleh menjurus kepada kekeringan dan iritasi.

Kanak-kanak gunakan komputer orang dewasa

Kebanyakan komputer direka untuk penggunaan orang dewasa. Jadi, aturannya disiapkan untuk orang dewasa, bukannya kanak-kanak. Lantaran itu, apabila anak anda menggunakan komputer, mereka perlu mengangkat kepala untuk melihat apa yang dipaparkan pada skrin. Malahan, anak anda mungkin akan menghadapi kesukaran untuk mencapai tetikus, papan kekunci atau menyandarkan badan pada kerusi atau sofa serta kedudukan kakinya tidak sampai ke lantai. Mereka mungkin akan rasa tidak selesa apabila duduk menggunakan meja kerja di tempat orang dewasa.

Tahap pencahayaan di bilik tidak sesuai untuk kanak-kanak

Semasa anda menggunakan komputer, anda hanya memerlukan separuh tahap pencahayaan  Jika tahap pencahayaan dinaikkan, mata perlu melaras untuk menyesuaikan keadaan pencahayaan yang berbeza.

Lindungi mata anak anda

Periksa mata anak anda

Anda perlu membawa anak anda ke hospital atau pusat penjagaan kesihatan mata untuk memeriksa jika anak anda boleh melihat dengan jelas. Lakukan pemeriksaan mata anak dengan kerap supaya anda boleh mengesan lebih awal jika mata mereka perlu dirawat. Dalam sesetengah kes, ujian berbeza adalah disarankan.

Jangan biarkan anak menggunakan komputer terlalu lama

Ingatkan anak anda untuk mengambil rehat sebentar selepas satu jam menggunakan komputer. Jangan biarkan mereka menatap skrin komputer selama berjam-jam. Anda perlu hadkan masa mereka duduk menghadap komputer. Ini boleh membantu mengurangkan masalah mata akomodatif.

Periksa kedudukan komputer

Periksa komputer dan meja kerja anda dengan betul. Jika anak hendak menggunakan komputer, laraskan posisi pada skrin, papan kekunci, tetikus, kerusi, dan meja untuk disesuaikan dengan anak anda. Skrin pula tidak boleh diletakkan terlalu tinggi daripada pandangan mata anak. Pastikan papan kekunci dan tetikus mudah dicapai oleh anak anda. Kakinya pula perlu diletakkan mencecah lantai atau letakkan kaki anak di atas bangku.

Periksa pencahayaan

Periksa pencahayaan dalam bilik bagi mengelakkan silau berlebihan pada skrin. Anda juga disarankan untuk mengurangkan jumlah lampu dalam bilik.


Menentukan Jantina Bayi: Mitos dan Ujian Perubatan

Antara perkara yang mengujakan semasa hamil adalah meneka sama ada jantina bayi anda lelaki ataupun perempuan. Selain daripada mitos yang diperkatakan sejak sekian lama, terdapat beberapa cara untuk mengenal pasti jantina bayi dalam kandungan. Artikel di bawah memberikan maklumat kepada anda mengenai bagaimana jantina boleh dikenal pasti melalui beberapa ujian perubatan.

Mitos

Mitos-mitos yang diperkatakan mungkin sekadar mitos, tetapi tiada salahnya untuk mencuba.

Bentuk perut anda semasa hamil (baby bump):

Mengikut cerita orang-orang dahulu, jika bentuk perut anda semasa hamil bulat seperti bola, ini bermakna anda sedang mengandungkan bayi lelaki. Sebaliknya, jika perut anda berbentuk luas, anda lebih cenderung untuk mendapat bayi perempuan.

Mengidam makanan manis dan berempah, dan makanan yang sedap:

Teknik ini hanya bergantung kepada apa yang anda ingin makan, dan tentunya tidak tepat untuk mengenal pasti sama ada anda mengandungkan bayi lelaki ataupun perempuan. Bagaimanapun, adalah dipercayai bahawa jika seseorang ibu itu mengidam makanan manis, dia akan mendapat bayi perempuan. Sebaliknya, jika anda teringin makan makanan seperti kentang goreng dan stik semasa hamil, anda mungkin sedang hamil bayi lelaki.

Bentuk wajah anda:

Kepercayaan orang dulu-dulu, ibu yang boleh mengawal berat badan mereka dan menjaga penampilan akan melahirkan bayi lelaki. Sementara untuk ibu yang tidak, dia akan mendapat bayi perempuan. Mengapa berbeza? Ini kerana, menurut kepercayaan dahulu, bayi perempuan akan mengambil seri kehamilan ibu tersebut.

Ujian perubatan yang boleh mendedahkan jantina sebenar bayi

Amniosentesis:

Prosedur amniosentesis termasuklah meletakkan sebatang jarum ke dalam bendalir yang mengelilingi bayi. Pakar kemudiannya akan melihat kepada rupa kromosom bayi untuk menentukan jantina bayi, juga sebarang keabnormalan kromosom. Teknik ini pasti dapat menentukan jantina bayi anda. Walau bagaimanapun, memandangkan ujian ini berisiko tinggi menyebabkan keguguran, maka doktor tidak akan mencadangkan anda untuk melakukan ujian ini.

Ultra-bunyi:

Pada usia kandungan 20 minggu, anda dan pasangan boleh mengetahui jantina bayi dengan cara melakukan imbasan ultrabunyi anatomi. Jika anda benar-benar ingin tahu, semasa minggu ke-14 dan 15 kehamilan, imbasan juga sudah boleh dilakukan. Malahan, secara saintifiknya, jika anda melihat bentuk penyu, bersedialah untuk menerima bayi lelaki. Sementara itu, jika anda melihat tiga garisan, maka anda mungkin akan menerima bayi perempuan. Pun begitu, teknologi boleh menyebabkan keputusan yang salah. Jadi, satu-satunya cara untuk memastikan jantina anak anda adalah dengan menunggunya sehingga hari kelahiran.


Nampak Ada Wanita Dengan Misai Halus Di Wajah, Ambil Tahu Sebabnya!

Misai biasanya dikaitkan dengan lelaki. Tetapi hakikatnya ada juga wanita yang
memiliki rerambut pada wajah. Apakah punca wanita tumbuh misai ya?

Umumnya kaum hawa yang memiliki misai atau jambang mengalami satu kondisi yang dinamakan
hirsutisme
.

Kalau ingin tahu lebih lanjut mengenai keadaan tersebut, teruskan membaca perkongsian artikel ini.

Untuk mendapatkan lebih banyak info tentang Kesihatan Wanita, sila dapatkannya
di sini.

Punca wanita tumbuh misai

Hirsutisme adalah kondisi biasa yang boleh berlaku kepada beberapa individu kesan daripada genetik.
Sekiranya
ada ibu atau kakak anda
 yang memiliki kondisi ini, maka kemungkinan besar anda boleh mengalaminya.

 Ia adalah kondisi
pertumbuhan rambut berlebihan
 yang terjadi kepada wanita.

Jika diperhatikan, rerambut yang tumbuh pada wanita akibat kondisi ini adalah lebih kasar dan gelap dan akan tumbuh di bahagian yang selalu tumbuh pada
tubuh badan lelaki
 iaitu wajah, dada, paha dan punggung.

Secara lahiriahnya, bulu-bulu ini tidak dianggap sebagai karakteristik fizikal yang biasa bagi wanita.

Kondisi ini lebih banyak ditemui berlaku kepada masyarakat yang tinggal di kawasan Asia Tenggara, Timur Tengah dan Mediterania.

Baca juga:

Apa punca wanita tumbuh misai?

Antara punca hirsutisme yang paling besar adalah
penghasilan hormon
 seks lelaki (androgen) khususnya testosteron.

Bagi anda yang belum tahu, semua wanita akan
menghasilkan testosteron,
 walaupun kebiasaannya ia adalah dalam jumlah yang jauh lebih kecil berbanding lelaki.

Pun begitu, bukan sekadar jumlah testosteron ini yang akan menyebabkan pertumbuhan rambut pada wanita.

Ia juga akan bergantung kepada tahap sensitiviti folikel rambut terhadap androgen dan insulin serta keseimbangan antara testosteron dengan hormon yang lain, seperti progesteron dan estrogen.

Selain daripada pertumbuhan bulu yang banyak pada tubuh badan anda sebagai seorang wanita, terdapat juga gejala lain yang disebabkan oleh ketidakseimbangan hormon, iaitu:

Kitaran haid yang tidak menentu

Jerawat

Kulit berminyak

Payudara mengecil

Klitoris membesar

Otot bahu menjadi bidang

Suara menjadi garau

Kebotakan
kulit kepala

Anda yang memiliki fitur-fitur seperti ini tidak perlu terlalu bimbang kerana ia sangat jarang mendatangkan komplikasi yang serius. Pun begitu, ia masih berisiko untuk menyebabkan kondisi kronik, seperti:

Jumlah hormon pertumbuhan yang berlebihan (
Acromegaly
)

Pertumbuhan tumor pada kelenjar adrenalin (
Congenital adrenal hyperplasia
)

Pertumbuhan sista pada rahim (
PCOS)

Walaupun ia dikatakan sebagai punca wanita tumbuh misai dianggap satu kondisi yang normal, periksa kesemua simptom ini pada tubuh badan anda.

Jika anda mengalami simptomnya yang teruk, sila segera berjumpa doktor untuk mendapatkan khidmat rawatan lanjut.

Rawatan untuk hirsutisme

Jadi, adakah ia sesuatu yang perlu dirisaukan jika anda merupakan salah seorang individu yang mengalami keadaan ini?

Sebenarnya, tidak asalkan anda tidak mengalami sebarang simptom yang teruk seperti yang dinyatakan di atas ini.

Selain itu, pasti anda yang mengalaminya akan terfikir untuk membuang rerambut ini pada wajah terutamanya untuk tujuan kosmetik, bukan?

Jadi, adakah terdapat sebarang ubat atau rawatan bagi hirsutisme?

Sebenarnya, ia bergantung kepada punca yang mendasarinya dan tahap
lebat pertumbuhan rambutnya.

Anda boleh sahaja menghilangkan rerambut ini dengan cara yang paling mudah iaitu mencukur atau mencabutnya.

Pun begitu, ia sudah tentu sahaja tidak bersifat kekal dan bulu itu akan tumbuh kembali dengan cepat jadi anda perlu mengulang proses ini berulang kali pada setiap hari.

Harus diingatkan juga bahawa anda perlu melakukan teknik
membuang bulu
 ini dengan berhati-hati kerana ia boleh merosakkan kulit jika dilakukan dengan kasar.

Sekiranya terdapat sebarang pertanyaan atau keraguan mengenai punca wanita tumbuh misai ini, berjumpalah dengan doktor untuk mendapatkan lebih kepastian.


Banyak Manfaat Bila Anda Suka Makan Durian Belanda, Ia Bagus Untuk Penjagaan Buah Pinggang!

Jika tiba musim durian, pasti terdapat pelbagai jenis durian yang boleh anda dapatkan dari pasaran. Antara jenis durian yang agak mendapat permintaan yang tinggi adalah seperti durian D24, Musang King dan Udang Merah. Namun, bagaimana pula dengan durian belanda? Adakah ia sama seperti durian lain? Apakah khasiat buah durian belanda?
Adakah benar ia boleh membantu mencegah kanser?

Ikuti perkongsian ini untuk mendapatkan lebih maklumat lanjut.

Untuk mendapatkan lebih banyak informasi berkenaan Pemakanan Sihat, anda boleh klik
di sini
.

Apa Itu Durian Belanda?

Pokok durian belanda adalah merupakan tumbuhan yang berasal dari benua Amerika, Caribbean dan Afrika. Ia dipercayai dibawa masuk ke Tanah Melayu ketika era penjajahan Barat.

Buah yang berduri ini mempunyai isi putih dan biji coklat bersaiz sederhana besar dengan keunikan rasa yang tersendiri. Ia telah ditanam secara komersial dan meluas di Asia untuk
dijadikan pelbagai produk makanan dan minuman.

Buah ini dikatakan berasal dari kumpulan
Annona muricata.
Ia mempunyai gen yang sama seperti
cherimoya
dan dari keluarga buah
Annonaceae.

Keunikan buah ini bukan sahaja pada bentuknya,
tetapi ia turut digambarkan sebagai buah yang unik
 berikutan rasanya yang dikatakan adalah dari gabungan buah strawberi dan epal bersama rasa masam-masam manis, yang berlawanan sekali dengan teksturnya yang berkrim.

Antara kelebihan yang dimiliki oleh buah durian belanda ini termasuk mengandungi karbohidrat, fruktosa,
amyloid,
 asid sitrik, manganese, sukrosa,
reticuline
, vitamin C, vitamin B1 dan vitamin B2.

7 Khasiat buah durian belanda

Setiap bahagian durian belanda didapati mempunyai kelebihan tersendiri. Daun durian belanda dapat
membantu sakit kerongkong
 manakala akarnya dipercayai boleh membantu mengurangkan gejala kencing manis.

Selain itu, jus buah durian belanda kini banyak dijual dalam bentuk tin dan kotak. Jus yang dihasilkan daripada durian belanda boleh diminum untuk membantu meredakan demam, membunuh cacing (masalah biasa bagi kanak-kanak) dan
sebagai ubat cirit-birit.

Selain itu, ada banyak lagi khasiat buah durian belanda. Antaranya:

1. Tinggi antioksidan

Banyak manfaat yang ditawarkan dari buah ini adalah disebabkan oleh
kandungan antioksidannya yang tinggi
. Antioksidan adalah sebatian yang membantu untuk meneutralkan sebatian berbahaya yang dipanggil radikal bebas yang boleh menyebabkan kerosakan kepada sel-sel di dalam badan.

Sesetengah penyelidikan mendapati bahawa antioksidan boleh memainkan peranan dalam mengurangkan risiko beberapa penyakit
termasuk penyakit jantung
, kanser dan diabetes.

Satu kajian tiub ujian memperlihatkan sifat-sifat antioksidan buah ini mendapati bahawa ia dapat melindungi secara berkesan kerosakan yang disebabkan oleh radikal bebas.

Walau bagaimanapun, lebih banyak penyelidikan diperlukan untuk menentukan manfaat antioksidan yang terdapat dalam durian belanda ini kepada manusia.

2. Melawan bakteria dengan buah durian belanda

Sebagai tambahan kepada sifat antioksidannya, beberapa kajian menunjukkan bahawa buah ini berkemungkinan untuk mengandungi kandungan antibakteria yang kuat juga.

Dalam satu kajian tiub, ekstrak durian belanda dengan kepekatan yang berbeza-beza digunakan pada pelbagai jenis bakteria yang diketahui menyebabkan penyakit mulut. Buah ini dengan berkesan dapat membunuh pelbagai jenis bakteria, termasuk bakteria penyebab kepada masalah gingivitis,
kerosakan gigi
 dan
jangkitan yis.

3. Mengurangkan keradangan

Sesetengah kajian terhadap haiwan mendapati bahawa durian belanda dan komponennya dapat membantu memerangi keradangan.

Keradangan adalah tindak balas imun yang normal terhadap kecederaan, tetapi bukti-bukti lain menunjukkan keradangan yang kronik boleh menyumbang kepada penyakit.

Dalam satu kajian terhadap tikus yang dirawat dengan ekstrak buah ini, mendapati ia dapat mengurangkan bengkak dan keradangan. Dalam satu kajian lain juga memberikan hasil keputusan yang sama, iaitu penggunaan ekstrak buah ini dapat mengurangkan bengkak pada tikus sehingga 37%.

4. Menstabilkan gula dalam darah

Durian belanda telah menunjukkan keberkesanannya dalam
membantu mengawal paras gula dalam darah
 bagi beberapa kajian yang melibatkan haiwan.

Dalam satu kajian, tikus diabetes telah disuntik dengan ekstrak buah ini selama dua minggu. Kumpulan tikus yang menerima suntikan ekstrak itu mempunyai tahap gula dalam darah yang 5x lebih rendah berbanding kumpulan tikus yang tidak dirawat.

Dalam satu kajian lain menunjukkan, pemberian ekstrak buah ini kepada tikus diabetes dapat mengurangkan tahap gula dalam darah sehingga 75%. Walau bagaimanapun, pemberian ekstrak ini adalah pada jumlah yang tinggi dan melebihi kadar pengambilan harian biasa anda.

5. Buah durian belanda dapat meningkatkan kesihatan mata

Seperti yang dimaklumkan awal tadi, buah ini kaya dengan antioksidan. Antioksidan,
khususnya seperti vitamin C
 dan E, zink dan beta karoten dipercayai dapat mengurangkan risiko penyakit mata.

Antioksidan juga dapat mengurangkan tekanan oksidatif, yang boleh menyebabkan katarak dan degenerasi makula yang berkaitan dengan usia.

Baca juga:

8 Mitos Berkenaan Kesihatan Mata Paling Popular! #5 Tu Boleh Percaya Ke?

Awas! Jangan Biarkan Jika Tiba-tiba Mata Sepet Sebelah! Ini Punca Sebenarnya

Pemeriksaan Mata: Adakah Orang Malaysia Tahu Dan Faham Kepentingannya?

6. Penjagaan kesihatan buah pinggang dan hati

Dalam satu kajian yang dijalankan di Malaysia, ekstrak buah durian belanda ini didapati selamat untuk digunakan kepada tikus yang dirawat untuk masalah buah pinggang dan hati. Pemerhatian yang sama turut dapat dilihat kepada manusia.

Dalam satu kajian yang dilakukan di India,
acetogenin
 dalam buah ini dikatakan dapat membunuh sel-sel malignan (
malignantI)
dari 12 jenis kanser,
dengan kanser hati menjadi salah satu daripadanya.

7. Tingkatkan kesihatan gastrousus

Buah yang dipanggil Sirsak ini juga
memiliki ciri antiulser.
 Ia menindas kerosakan oksidatif dan mengekalkan lendir (mukus) pada dinding gastrik. Ciri-ciri antioksida dan antiradang yang penting dalam buah ini dapat membantu meningkatkan kesihatan gastrousus.

Dalam satu kajian yang dilakukan di Brazil,
anthelmintic
(keupayaan untuk membunuh parasit) pada sifat ekstrak daun buah ini telah dikaji. Penyelidik mengkaji kesan cacing parasit yang menyebabkan masalah gastrousus pada kambing biri-biri.

Objektif kajian ini adalah untuk memeriksa kesan buah ini kepada telur dan parasit dalam bentuk dewasa. Kajian menyimpulkan bahawa buah ini mempunyai sifat
anthelmintic
. Dan, oleh sebab ia dapat membantu membunuh parasit dalam kambing biri-biri yang menyebabkan isu gastrousus, ia berkemungkinan akan dapat memberikan kesan yang sama kepada manusia.


Bukan Orang Dewasa Sahaja, Kanak-kanak Turut Berisiko Menghidapi GOUT!

Penyakit gout adalah sejenis
keradangan yang berlaku pada sendi
 dan selalunya akan menyerang bahagian kaki. Kebanyakan kes gout akan berlaku kepada orang dewasa namun golongan kanak-kanak juga tidak terkecuali daripada kondisi ini. Jadi, ibu bapa sila jaga-jaga ya?

Untuk mengelakkan si manja anda dari mengalaminya, pengetahuan yang mendalam mengenai penyakit ini dapat membantu melindungi anda dan anak anda daripadanya. Dengan ini juga, ia sudah tentu dapat membantu anda mengetahui bagaimana untuk merawatnya jika ia terjadi!

Jadi, jom sama-sama kita ikuti artikel ini untuk mengetahui dengan lebih mendalam lagi mengenai penyakit gout dalam kalangan kanak-kanak.

Petanda penyakit gout dalam kalangan kanak-kanak

Untuk pengetahuan anda, kanak-kanak juga berisiko menghidapi gout meskipun risikonya tidak setinggi jika hendak dibandingkan dengan orang dewasa. Persoalannya, bagaimana untuk mengetahuinya? Adakah terdapat sebarang petanda yang jelas?

Sekiranya anak anda diserang gout, berikut merupakan simptomnya:

Kesakitan yang teruk pada bahagian sendi yang terjejas

Mungkin satu atau lebih bahagian sendi akan terjejas seperti pergelangan tangan, ibu jari kaki atau pergelangan kaki

Anak anda mungkin tidak lagi mampu untuk melakukan aktiviti fizikal atau mengangkat beban yang berat

Kesakitan ini selalunya akan berlaku pada waktu pagi dan malam

Pembengkakan dan keradangan yang mungkin menyebabkan anak anda akan berasa sangat panas pada bahagian sendi yang terjejas

Jika anda sentuh sendi yang terjejas itu, ia akan mendatangkan rasa sakit

Kulit di sekeliling sendi yang terjejas akan berubah warna seakan kemerahan atau keunguan

Anak anda akan mengalami
demam sehingga menggigil

Anak anda akan hilang selera makan sehingga tidak mahu langsung untuk makan

Bilakah anda perlu membawa anak anda berjumpa doktor?

Anda perlu membawa anak anda berjumpa doktor jika anda mengesyaki anak anda diserang gout dan ia belum pernah didiagnosis sebelum ini. Selain itu, anda perlu membawa anak anda ke hospital sekiranya kesakitan yang dialami oleh anak anda bertambah teruk dan anak anda mengalami demam dengan suhu badan yang tinggi.

Kondisi anak anda seharusnya didiagnosis dan dipastikan oleh pakar perubatan profesional kerana ada kondisi yang perlu dirawat dengan kadar segera.

Jika anak anda pernah didiagnosis dengan gout dan masih tidak menunjukkan kemajuan setelah makan ubat yang dipreskripsi oleh doktor, mereka mungkin perlu ubat yang lain. Sebarang simptom yang abnormal perlukan pemerhatian lebih spesifik daripada doktor.

Faktor risiko gout dalam kalangan kanak-kanak

Anda mungkin pernah terdengar tentang asid urik yang datangnya daripada badan ataupun makanan. Apabila asid urik ini mula berkumpul dalam darah dan
buah pinggang tidak lagi mampu untuk menapisnya
, kristal akan mula terbentuk pada bahagian sendi yang terjejas lantas menyebabkan kesakitan dan pembengkakan.

Punca kanak-kanak diserang gout sebenarnya masih tidak jelas. Kajian menunjukkan bahawa gout dalam kalangan kanak-kanak mungkin berpunca daripada:

Gangguan genetik
hyperuricemia
 (kandungan asid urik yang tinggi dalam badan) yang diwarisi

Kecederaan atau pembedahan yang pernah berlaku

Jantina: kanak-kanak lelaki lebih berisiko diserang gout berbanding kanak-kanak perempuan

Keturunan: genetik daripada ibu bapa yang mempunyai gout

Obesiti
: kanak-kanak yang obesiti lebih berisiko diserang gout

Ubat: ada sesetengah ubat yang mampu meningkatkan risiko gout dalam kalangan kanak-kanak seperti diuretik

Tumor dan kanser

Kekurangan enzim

Pendedahan kepada plumbum: anak anda turut berisiko diserang gout jika terdedah kepada plumbum dalam jangka masa yang lama

Rawatan bagi kanak-kanak yang diserang penyakit gout

Tujuan rawatan gout ini adalah meredakan simptom dan mengelak komplikasi kelak. Caranya, doktor akan menyarankan anak anda mengambil
non-steroidal anti-inflammatory drugs
 (NSAIDs).

Paling penting, pastikan sendi yang terjejas sentiasa berada pada kedudukan yang tinggi seiring dengan dada bagi membantu mengurangkan keradangan.

Bagi mengelak komplikasi dan serangan pada masa akan datang, anak anda perlu melakukan lebih banyak senaman, menukar diet dan mengambil ubat yang dapat membantu mengurangkan kandungan asid urik dalam darah.

Dalam pada itu, sentiasa
ingatkan mereka untuk melakukan senaman
 atau anda sendiri boleh menunjukkan contoh yang baik dan bersenam bersama mereka!

Konklusi

Kesimpulannya, jangan sangka penyakit gout hanya boleh terjadi kepada orang dewasa sahaja kerana golongan kanak-kanak juga mempunyai risiko yang agak tinggi. Jadi, ibu bapa sila jaga-jaga dan
perhatikan si manja anda
 sekiranya ada tanda-tanda mereka mengalami kondisi ini ya!

Baca juga:

Gout: Kesengsaraan Bagi Penghidapnya

Gout dan Artritis Reumatoid: Apa Yang Anda Perlu Tahu?

Tip Mengurangkan Kesakitan Gout


Risau Nak Mandikan Bayi Di Malam Hari? Ambil Tahu Kebaikan Ini Pada Si Kecil Anda

Mitos turun-temurun yang acapkali kita dengari ialah bahayanya bayi mandi malam. Pelbagai mitos yang dikaitkan dengan aktiviti ini, seperti tubuh bayi masuk angin, paru-paru berair dan sebagainya. Namun sejauh manakah kebenaran pesanan turun-temurun ini?

Artikel ini akan menjelaskan dengan lebih lanjut sama ada ia mitos atau tidak, dan juga menyenaraikan manfaat memandikan bayi anda. Jom baca!

Untuk mendapatkan lebih banyak info tentang Keibubapaan, sila dapatkannya
di sini.

Bolehkah bayi mandi malam?

Para ibu bapa dan penjaga, jawapannya ya. Bahaya bayi mandi malam yang selalu diuar-uarkan adalah mitos sahaja.

Sebenarnya, tidak ada waktu yang tetap untuk anda memandikan bayi anda. Asalkan anda mempunyai masa yang terluang, tidak sibuk dan tidak terganggu, anda boleh luangkan masa memandikan si manja.

Namun begitu,
cuba untuk elakkan daripada memberi mandi ketika bayi anda baru selesai menyusu
 atau ketika lapar.

Jika anda berniat untuk memandikan bayi pada waktu malam, mandikanlah dengan air suam
 dan janganlah berendam untuk jangka masa yang lama.

Ini kerana bayi mudah berasa sejuk jika dibandingkan dengan orang dewasa.

Ibu, berhati-hati untuk jangka masa ini!

Walaupun tiada pantang- larang untuk memandikan bayi pada bila-bila masa, namun seeloknya bagi bayi yang baru lahir sehingga 3 bulan, ia tidak digalakkan untuk mandi malam.

Hal ini kerana
bayi yang baru lahir dalam lingkungan umur tersebut mudah sensitif kepada perubahan suhu
.

Jikalau terpaksa untuk beri bayi mandi malam, maka gunalah air suam, jangan ambil masa yang lama dan keringkanlah bayi dengan cepat.

Berapa kerapkah bayi saya harus mandi?

Berbeza dengan budak-budak yang lebih dewasa, bayi tidak mudah terdedah kepada kotoran.

Anggota badan yang patut dibersihkan selalu ialah kawasan mulut, leher dan bahagian lampin sahaja.

Anda boleh membersihkan si manja dengan tisu basah khas untuk bayi ataupun tuala dibasahi dengan air suam dan sabun yang sesuai untuk kulit bayi.

Selain itu, bayi anda tidak perlu untuk mandi pada setiap hari!

Memandikan bayi anda sebanyak tiga kali seminggu pun sudah memadai.
Mandian yang kerap mampu menyebabkan kulit bayi anda mudah kering
.

Baca juga:

Manfaat bayi mandi malam anda harus tahu

Menenangkan bayi anda

Kebanyakan ibu bapa di negara Barat gemar untuk memandikan anak sebelum tidur.

Ia merupakan salah satu rutin harian kerana berendam dalam air suam mampu menenangkan bayi dan menyenangkan ibu bapa untuk menidurkan bayi mereka selepas mandi malam.

Di samping itu, bayi yang berendam dalam air suam sebelum tidur
mampu tidur lebih nyenyak dan lebih panjang masanya
 kerana badan mereka berasa selesa.

Mencipta rutin harian bayi
Jika anda sering memandikan bayi anda sebelum tidur, secara tidak langsung anda telah menciptakan satu rutin harian khas untuk si manja.

Ini bermaksud selepas beberapa kali mandian malam telah dijalankan, bayi anda akan mula faham bahawa ia adalah rutin di mana selepas mandian malam, dia akan langsung masuk tidur.

Rutin harian yang sama adalah penting untuk memastikan bayi anda berasa selesa
.

Mewujudkan ikatan mesra bersama ibu bapa

Selain itu, memandikan bayi anda pada waktu malam juga mampu untuk mewujudkan ikatan mesra bersama anda.

Seandainya anda sibuk bekerja pada siang hari, usah risau jika anda tidak meluangkan banyak masa bersama si manja.

Selepas pulang dari kerja, anda juga boleh memandikan bayi anda selepas menyelesaikan segala urusan. Mandian boleh menjadi satu masa yang istimewa dan selesa antara anda dan bayi.

Memandikan bayi anda merupakan satu aktiviti di mana anda
boleh mengajarnya kepentingan sentuhan dan keselesaan sentuhan kulit
.

Ketika mandian, anda akan kerap bersemuka dan bertukar pandangan mata dengan bayi anda. Ini ialah satu interaksi yang positif yang mampu mengintimkan hubungan anda dan bayi.

Bayi mandi malam, boleh saja!

Secara konklusinya, ingatlah bahawa bayi mandi malam boleh memudaratkan itu hanyalah mitos sahaja.

Anda tidak perlu terburu-buru untuk mandikan bayi anda selepas pulang dari kerja. Ambillah masa untuk anda menyelesaikan diri anda sendiri dahulu sebelum meluangkan masa yang berkualiti dengan bayi anda.


Sejarah Dan Pemeriksaan Fizikal Untuk Sakit Tulang Belakang Bawah. Ini Penting!

Sakit tulang belakang walaupun lebih kerap dialami individu berusia, namun hakikatnya ia boleh terjadi kepada sesiapa tanpa mengira usia mahupun jantina.

Jom ketahui dengan lebih lanjut mengenai kesakitan melibatkan otot ini dan cara rawatannya.

Definisi

Apa itu sejarah dan pemeriksaan fizikal untuk sakit tulang belakang bawah?

Sebelum doktor boleh membuat diagnosis tentang
 keadaan tulang belakang
 anda dan membuat perancangan rawatan, sejarah dan pemeriksaan fizikal yang lengkap diperlukan.

Hasil daripada ujian-ujian ini akan membantu doktor melihat jika sakit belakang anda dan simptom-simptom lain terkait dengan tekanan pada urat saraf dan urat saraf mana yang mungkin mendapat tekanan tersebut.

Doktor anda akan menggunakan informasi ini untuk menentukan jenis rawatan yang paling efektif.

Mengapa ia dijalankan?

Sejarah dan pemeriksaan fizikal ialah bahagian pertama dalam mencari diagnosis sakit tulang belakang bawah.

Doktor anda mungkin melangkau atau menukar sebahagian dari ujian tersebut untuk mengelakkan
kecederaan lanjut pada belakang anda
.

Perkara yang perlu anda tahu sebelum ujian

Apa yang anda perlu tahu sebelum menjalani ujian jika sakit tulang belakang?

Sakit tulang belakang boleh terkait dengan fizikal dan emosi.

Sebagai contoh, ketika anda tertekan, otot di belakang anda boleh mengejang menyebabkan rasa sakit atau menjadikannya lebih teruk.

Masalah emosi juga boleh membuat rasa sakit menjadi lebih teruk.

Jika anda dan doktor anda merasakan bahawa rasa sakit tulang belakang yang ada lalui menjadi lebih teruk atau disebabkan oleh tekanan, marah atau emosi-emosi sukar yang lain, pastikan untuk merancang rawatan yang khusus.

Terapi perilaku kognitif
 (cognitive behavioral therapy, CBT) dan maklum balas bio adalah dua jenis rawatan yang boleh membantu anda menguruskan rasa sakit tersebut.

Ketahui apa yang berlaku

Apakah persediaan ujian untuk sakit tulang belakang?

Anda harus menyediakan maklumat yang lengkap dan teliti berkenaan diagnosis dan rawatan anda sebelum ini.

Walaupun penyakit itu sudah sepenuhnya sembuh atau mungkin tidak penting bagi anda, mengetahui masalah tersebut mungkin membantu doktor mendiagnosis sakit bahagian bawah belakang.

Selain itu, mengetahui semua masalah perubatan anda yang lepas dan terkini akan membantu doktor membuat keputusan tentang cara terbaik untuk merawat keadaan anda.

Sebagai sebahagian dari sejarah perubatan, anda juga harus memberitahu doktor anda
ubat-ubatan yang anda sedang ambil
.

Ini adalah paling baik dilakukan dengan membawa senarai terkini semua nama-nama dan dos-dos ubat yang anda sedang ambil.

Apa yang berlaku ketika ujian ini?

Pertama, anda akan disoal berkenaan sejarah fizikal keadaan anda yang lengkap.

Ia mungkin dimulakan dengan mengisi borang bertulis yang mengandungi soalan-soalan berkait dengan sakit anda.

Semakin banyak maklumat yang anda kongsikan, semakin mudah masalah anda didiagnosis.

Sejarah fizikal anda adalah penting kerana ia membantu doktor memahami bila sakit tersebut bermula, perkara yang mungkin telah menyebabkan kecederaan,
cara hidup anda
, faktor-faktor fizikal yang mungkin menyebabkan sakit tersebut dan sejarah keluarga yang mempunyai masalah yang sama.

Selepas membaca sejarah perubatan anda, doktor akan bertanya soalan-soalan yang berkait dengan maklumat yang anda bagi.

Antara soalan biasa ialah:

Bila sakit tulang belakang tersebut bermula?

Adakah terdapat kecederaan yang mungkin terkait dengan sakit tersebut?

Di mana anda merasakan sakit? Berapakah kekuatannya?

Adakah sakit tersebut bergerak ke bahagian badan yang lain?

Apakah faktor-faktor yang membuatkan ia lebih baik atau teruk?

Adakah anda pernah mengalami kecederaan atau pembedahan di bahagian belakang atau tengkuk?

Adakah anda mempunyai masalah pada pundi kencing atau usus?

Ada di antara ahli keluarga menghidapi
osteoporosis
?

Semasa pemeriksaan fizikal, doktor akan meminta anda melakukan rangkaian pergerakan ketika anda berdiri, duduk dan baring.

Ini membolehkan doktor menilai masalah otot dan sensori yang menyumbang kepada sakit tulang belakang bawah anda.

Baca juga:

‘Familial Chordoma’: Tumor Di Tulang Tengkorak dan Tulang Belakang

Pemeriksaan fizikal tersebut juga melibatkan:

Pemerhatian dan penyukatan

Sentuhan dimana doktor akan merasakan rasa sakit tulang belakang dan penjajaran sendi dan memeriksa nadi di kaki anda

Pemeriksaan umum di batang tubuh dan kaki

Ujian urat saraf

Ujian khusus seperti ujian kaki lurus

Apa yang berlaku selepas ujian ini?

Anda mungkin disuruh untuk menjalani beberapa ujian diagnostik.

Ujian-ujian tersebut dipilih berdasarkan sebab-sebab yang disyaki oleh doktor anda.

Memahami keputusan

Apa maksud keputusan ujian sakit tulang belakang saya?

Sejarah dan pemeriksaan fizikal untuk sakit tulang belakang bawah memberikan keputusan berikut:

Normal

Sejarah tidak menemukan sebab yang jelas.

Pemeriksaan fizikal tidak menyebabkan jenis sakit, kelemahan otot atau simptom urat saraf yang sama seperti apa yang anda lalui.

Doktor anda mungkin akan mengesyorkan:

Rawatan bukan pembedahan (rehat, ubat tahan sakit, haba atau ais, senaman)

Ujian dan pemeriksaan lain untuk mengenal pasti jika ada masalah perubatan lain yang menyebabkan sakit belakang anda.

Abnormal

Sejarah perubatan dan pemeriksaan fizikal berkemungkinan membezakan antara masalah tulang belakang bawah yang terkait dengan otot tegang atau terlebih guna dan disebabkan oleh tekanan pada urat saraf atau masalah lain yang jarang berlaku.

Jika sakit anda dilihat terkait dengan
 otot tegang atau terlebih guna
, atau jika simptom urat saraf anda tidak teruk, doktor anda akan berkemungkinan menyesyorkan rawatan konservatif (rehat,
ubat tahan sakit
, haba atau ais, senaman) dalam satu tempoh untuk melihat jika simptom anda akan menjadi semakin baik.

Jika simptom urat saraf anda lebih serius atau jika doktor mengesyaki masalah yang lebih serius, doktor mungkin mengesyorkan ujian lain seperti X-ray, imbasan MRI (magnetic resonance imaging), imbasan CT (computed tomography) atau
ujian-ujian darah
.

Julat normal bagi ujian ini mungkin berbeza bergantung kepada makmal dan hospital.

Sila berbincang dengan doktor anda tentang apa-apa persoalan yang anda ada berkenaan keputusan ujian anda.

Jika anda mempunyai sebarang persoalan berkenaan ujian sakit tulang belakang ini, sila berunding dengan doktor anda untuk memahami dengan lebih baik.

Untuk mendapatkan lebih banyak info tentang Penyakit Muskuloskeletal, sila dapatkannya
di sini.